4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

บริษัทและบริษัทย่อยดำเนินการพัฒนาโครงการบ้านเดี่ยว โครงการทาวน์เฮ้าส์และบ้านแฝด
และโครงการคอนโดมิเนียมในรูปแบบที่หลากหลายในเขตกรุงเทพมหานครและปริมณฑลเป็นหลัก
โดยเน้นทำเลที่ตั้งที่มีศักยภาพสูง ใกล้แนวรถไฟฟ้า และทำเลที่ตั้งในแหล่งชุมชนและมหาวิทยาลัย
ปัจจุบัน สามารถแบ่งลักษณะผลิตภัณฑ์ออกเป็น 11 แบรนด์ โดยมีรายละเอียดดังนี้

1.  บ้านเดี่ยวและบ้านแฝด แบ่งออกเป็น 4 แบรนด์ ได้แก่

    1.  เพอร์เฟค มาสเตอร์พีซ (Perfect Masterpiece)
        เน้นกลุ่มลูกค้าระดับบนขึ้นไปที่มีกำลังซื้อสูงและมีความต้องการบ้านเดี่ยวที่มีพื้นที่ใช้สอยและที่ดินขนาดใหญ่
        มีลักษณะภูมิฐานและหรูหรา
        โดยมีการจัดการสภาพแวดล้อมและระบบรักษาความปลอดภัยที่ดี โดยมีระดับราคาที่ 7.0
        ล้านบาทขึ้นไป

    2.  เพอร์เฟค เพลส (Perfect Place)
        เน้นกลุ่มลูกค้าระดับกลางถึงบนที่ต้องการบ้านเดี่ยวบนทำเลที่มีศักยภาพ
        และมีสิ่งอำนวยความสะดวกครบครัน โดยมีระดับราคาอยู่ที่ 3.5-7.0 ล้านบาท

    3.  เพอร์เฟค พาร์ค (Perfect Park) หรือโครงการมณีรินทร์เดิม
        เป็นโครงการขายบ้านจัดสรรพร้อมที่ดินประเภทบ้านเดี่ยว และบ้านแฝดแนวคิดใหม่
        ที่เน้นความร่มรื่นของพื้นที่สีเขียวโดยรอบโครงการ ในระดับราคา 2.8-5 ล้านบาท
        สำหรับกลุ่มลูกค้าที่เริ่มต้นครอบครัว

    4.  โมดิ วิลล่า (Modi Villa) เป็นโครงการบ้านเดี่ยว และบ้านแฝดแนวคิดใหม่
        มีระดับราคาอยู่ที่ 1.6 – 3 ล้านบาท

2.  ทาวน์เฮ้าส์ แบ่งเป็น 2 แบรนด์ ได้แก่

    1.  เดอะ เมทโทร (The Metro) เป็นโครงการทาวน์เฮ้าส์ 3 ชั้น สไตล์โมเดิร์น
        ดีไซน์เพื่อชีวิตที่ทันสมัย อยู่บนทำเลที่มีศักยภาพสูง ตั้งอยู่ใกล้เมืองและแนวรถไฟฟ้า
        เน้นกลุ่มลูกค้าที่ต้องการที่อยู่อาศัยที่มีพื้นที่ใช้สอยค่อนข้างมาก
        และสะดวกสบายต่อการเดินทางเข้าสู่ศูนย์กลางธุรกิจ โดยมีระดับราคาอยู่ที่ 3.2-4.0
        ล้านบาท

    2.  เดอะ วิลล่า (The Villa) เป็นโครงการทาวน์เฮ้าส์ 2 ชั้นและบ้านแฝดแนวคิดใหม่
        บนทำเลที่มีศักยภาพใกล้ส่วนต่อขยายของรถไฟฟ้า
        และใกล้แหล่งชุมชนในเขตพื้นที่กรุงเทพมหานครและปริมณฑล โดยมีระดับราคาอยู่ที่
        1.7-3.0 ล้านบาท

3.  คอนโดมิเนียม แบ่งเป็น 5 แบรนด์ ได้แก่

    1.  เมโทร สกาย (Metro Sky)
        เป็นโครงการคอนโดมิเนียมที่ตอบโจทย์ความต้องการของลูกค้าที่ต้องการพักอาศัยอยู่ในโครงการที่ตั้งอยู่บนทำเลใจกลางเมือง
        ใกล้รถไฟฟ้าและรถไฟฟ้าใต้ดิน โดยมีระดับราคาอยู่ที่ 2.0-5.0 ล้านบาท

    2.  เมโทร พาร์ค (Metro Park) เป็นโครงการคอนโดมิเนียม Low rise ระดับ 8 ชั้น
        ที่สามารถเดินทางได้สะดวกด้วยรถไฟฟ้า ในรูปแบบคอนโดกลางสวน ในระดับราคา
        1.2-3.0 ล้านบาท เน้นการขยายตลาดไปสู่กลุ่มลูกค้าที่ทำงานหรืออาศัยอยู่ในเมือง

  3.3 เดอะสกาย (“The Sky“) เป็นโครงการคอนโดมิเนียม High-Rise สำหรับคนรุ่นใหม่
  ที่ให้ความสำคัญกับคุณภาพสินค้า มุ่งเน้นการใช้วัสดุที่มีคุณภาพสูง
  มีสิ่งอำนวยความสะดวกภายในโครงการหลากหลาย
  ให้ความคุ้มค่าในการใช้พื้นที่ใช้สอยให้เกิดประโยชน์สูงสุดโดยมีระดับราคา 2.5 – 8.0 ล้านบาท

4.  ไอคอนโด (I condo) เป็นโครงการคอนโดมิเนียม Low Rise ระดับ 8 ชั้น
    โดยเน้นกลุ่มเป้าหมายคนรุ่นใหม่ ที่ต้องการคอนโดมิเนียมใกล้ที่ทำงาน แหล่งชุมชน
    ที่สามารถเดินทางสะดวก ระดับราคา 1.0 – 2.0 ล้านบาท ดำเนินการโดย บริษัทไบรท์
    ดีเวลลอปเมนท์ กรุงเทพ จำกัด

5.  ยูนิลอฟท์ (Uniloft)
    เป็นโครงการอาคารที่พักอาศัยสำหรับกลุ่มนักศึกษาแบบครบวงจรบนทำเลศักยภาพ
    ใกล้มหาวิทยาลัย พร้อมด้วยร้านค้า มีระดับราคาอยู่ที่ 1-1.2 ล้านบาท

ในการพิจารณาเปิดโครงการบริษัทจะมีการทำวิจัยเพื่อรับทราบความต้องการของผู้บริโภคที่แท้จริงในแต่ละทำเลที่ตั้งโครงการของบริษัท
ทั้งในเรื่องของกลุ่มลูกค้าเป้าหมาย ประเภทแบบบ้านและราคาที่เหมาะสม
โดยทุกโครงการของบริษัทจะต้องผ่านการพิจารณาอย่างรอบคอบจากฝ่ายงานที่เกี่ยวข้องโดยการจัดทำการศึกษาความเป็นไปได้
โดยโครงการของบริษัทจะกระจายอยู่ในทำเลที่มีศักยภาพของกรุงเทพและปริมณฑล
ในทุกโครงการของบริษัทโดยมุ่งเน้นที่จะพัฒนาที่อยู่อาศัยที่มีคุณภาพ มีการออกแบบที่ดี
ตลอดจนมีสภาพแวดล้อมที่ดีเหมาะแก่การอยู่อาศัย รวมทั้งการให้บริการที่ดี

หลังจากส่งมอบบ้านให้ลูกค้าแล้ว
บริษัทยังคงสร้างความมั่นใจให้กับลูกค้าในการรับประกันบ้านเป็นระยะเวลา 1 ปี
นับจากวันโอนกรรมสิทธิ์ โดยบริษัทมีแผนก Perfect Service
เพื่อดูแลและบริการลูกค้าที่บริษัทได้ทำการส่งมอบบ้านแล้วทั้งในระยะรับประกันและนอกระยะเวลารับประกันโดยคำนึงถึงความรวดเร็วในการให้บริการและสร้างความพึงพอใจให้กับลูกค้าบริษัทโดยคัดสรรบุคลากรที่มีความซื่อสัตย์และมีพื้นฐานของการให้บริการจากการฝึกอบรมทั้งเรื่องความรู้ความสามารถในด้านต่างๆ

นอกจากนี้ บริษัทจัดให้มีการจัดการบริหารชุมชน สโมสร สระว่ายน้ำ สวนพักผ่อน
ตลอดจนสาธารณูปโภค สาธารณูปการต่างๆ
ในโครงการจนกระทั่งได้ดำเนินการก่อสร้างโครงการจนแล้วเสร็จ และจัดตั้งคณะกรรมการหมู่บ้าน
หรือคณะกรรมการนิติบุคคลเพื่อดูแลต่อไป

บริษัทและบริษัทย่อยมีลักษณะผลิตภัณฑ์แยกตามโครงการปัจจุบัน ณ วันที่ 31 ธันวาคม 2554 ดังนี้

1. โครงการพัฒนาอสังหาริมทรัพย์ ที่เปิดขายในปัจจุบัน

[TABLE]

2. โครงการพัฒนาอสังหาริมทรัพย์ ที่เริ่มพัฒนาแล้วแต่ยังไม่เปิดขาย

[TABLE]

บริษัท กรุงเทพบ้านและที่ดินจำกัด (มหาชน) (บริษัทร่วม)

โครงการบริษัทร่วม

โครงการในปัจจุบันที่ดำเนินการอยู่ของ บมจ. กรุงเทพบ้านและที่ดิน แยกตามลักษณะผลิตภัณฑ์ ณ 31
ธันวาคม 2554 มีทั้งหมด 9 โครงการ ประกอบด้วย

+------------------+-----+-----+----+-----+--------+-----+----+------+
| ชื่อและที่ตั้งโครงการ  | ร   | ผลิต | จ  | ม   | ควา    |     | จ  | ม    |
|                  | ะยะ | ภัณฑ์ | ำน | ูลค่า | มคืบหน้า |     | ำน | ูลค่าโ |
|                  | เวล |     | วน | โคร | การขาย |     | วน | ครงก |
|                  | าพัฒ |     |    | งกา |        |     |    | ารคง |
|                  | นาโ |     | ยูน | รทั้ง | ณ 31   |     | ย  | เหลือ |
|                  | ครง |     | ิตท | หมด | ธ.ค.   |     | ูนิต |      |
|                  | การ |     | ั้งห |     | 2554   |     | คง | (ล้าน |
|                  |     |     | มด | (ล  |        |     | เห | บาท) |
|                  |     |     |    | ้านบ |        |     | ลือ |      |
|                  |     |     |    | าท) |        |     |    |      |
+==================+=====+=====+====+=====+========+=====+====+======+
|                  |     |     |    |     | ม      | ร้อย |    |      |
|                  |     |     |    |     | ูลค่าที่ขา | ละข |    |      |
|                  |     |     |    |     | ยได้แล้ว | องม |    |      |
|                  |     |     |    |     |        | ูลค่า |    |      |
|                  |     |     |    |     | (ล     | ขาย |    |      |
|                  |     |     |    |     | ้านบาท) |     |    |      |
+------------------+-----+-----+----+-----+--------+-----+----+------+
| 1. เดอะแกรนด์ เลค | 255 | SDH | 62 | 1,  | 498    | 51  | 34 | 528  |
| แกรนด์ ดิโอเซ่ เฟส3 | 0-2 |     |    | 026 |        |     |    |      |
|                  | 558 |     |    |     |        |     |    |      |
| ที่ตั้งต.พันท้ายนรสิงห์  |     |     |    |     |        |     |    |      |
| อ.เมืองสมุทรสาคร   |     |     |    |     |        |     |    |      |
|                  |     |     |    |     |        |     |    |      |
| จ.สมุทรสาคร       |     |     |    |     |        |     |    |      |
+------------------+-----+-----+----+-----+--------+-----+----+------+
| 2.               | 255 | SDH | 16 | 541 | 230    | 43  | 8  | 311  |
| เ                | 1-2 |     |    |     |        |     |    |      |
| ดอะแกรนด์-ไอซ์แลนด์ | 555 |     |    |     |        |     |    |      |
| พาราไดซ์ เฟส 4.1  |     |     |    |     |        |     |    |      |
|                  |     |     |    |     |        |     |    |      |
| ที่ตั้ง ต.พันท้ายนรสิงห์ |     |     |    |     |        |     |    |      |
| อ.เมืองสมุทรสาคร   |     |     |    |     |        |     |    |      |
|                  |     |     |    |     |        |     |    |      |
| จ.สมุทรสาคร       |     |     |    |     |        |     |    |      |
+------------------+-----+-----+----+-----+--------+-----+----+------+
| 3.               | 255 | SDH | 1  | 922 | 17     | 2   | 99 | 905  |
| เด               | 4-2 |     | 00 |     |        |     |    |      |
| อะแกรนด์-เดอะเกรซ | 556 |     |    |     |        |     |    |      |
| (ซีน ซีเนอรี่) เฟส 6 |     |     |    |     |        |     |    |      |
|                  |     |     |    |     |        |     |    |      |
| ที่ตั้ง ต.พันท้ายนรสิงห์ |     |     |    |     |        |     |    |      |
| อ.เมืองสมุทรสาคร   |     |     |    |     |        |     |    |      |
|                  |     |     |    |     |        |     |    |      |
| จ.สมุทรสาคร       |     |     |    |     |        |     |    |      |
+------------------+-----+-----+----+-----+--------+-----+----+------+
| 4. เดอะแกรนด์-Neo | 255 | SDH | 2  | 1,  | 1,041  | 81  | 58 | 249  |
| Resorte-P 10     | 1-2 |     | 92 | 290 |        |     |    |      |
|                  | 556 |     |    |     |        |     |    |      |
| ที่ตั้งต.พันท้ายนรสิงห์  |     |     |    |     |        |     |    |      |
| อ.เมืองสมุทรสาคร   |     |     |    |     |        |     |    |      |
|                  |     |     |    |     |        |     |    |      |
| จ.สมุทรสาคร       |     |     |    |     |        |     |    |      |
+------------------+-----+-----+----+-----+--------+-----+----+------+
| 5.               | 255 | SDH | 65 | 599 | 523    | 87  | 12 | 76   |
| เดอะแกรนด์-พาร์ค   | 2-2 |     |    |     |        |     |    |      |
| วิลล์ เฟส2         | 555 |     |    |     |        |     |    |      |
|                  |     |     |    |     |        |     |    |      |
| ที่ตั้ง ต.พันท้ายนรสิงห์ |     |     |    |     |        |     |    |      |
| อ.เมืองสมุทรสาคร   |     |     |    |     |        |     |    |      |
|                  |     |     |    |     |        |     |    |      |
| จ.สมุทรสาคร       |     |     |    |     |        |     |    |      |
+------------------+-----+-----+----+-----+--------+-----+----+------+
| 7. เออร์เบริน์      | 255 | TH  | 3  | 2,  | 1,202  | 57  | 1  | 894  |
| สาทร-Marcopolo   | 1-2 |     | 63 | 096 |        |     | 54 |      |
| Villa            | 555 |     |    |     |        |     |    |      |
|                  |     |     |    |     |        |     |    |      |
| ที่ตั้งต.บางแวก      |     |     |    |     |        |     |    |      |
| อ.ภาษีเจริญ กทม.   |     |     |    |     |        |     |    |      |
+------------------+-----+-----+----+-----+--------+-----+----+------+
| 8.               | 255 | SDH | 2  | 1,  | 324    | 22  | 2  | 1    |
| เดอะแกรนด์-วงแหวน | 2-2 |     | 82 | 448 |        |     | 15 | ,124 |
| ประชาอุทิศ         | 556 |     |    |     |        |     |    |      |
|                  |     |     |    |     |        |     |    |      |
| ที่ตั้ง ต.ทุ่งครุ       |     |     |    |     |        |     |    |      |
| อ.ทุ่งครุ กทม.      |     |     |    |     |        |     |    |      |
+------------------+-----+-----+----+-----+--------+-----+----+------+
| 9. THE PANO เพลส | 254 | CD  | 3  | 5,  | 3,157  | 53  | 1  | 2    |
| 1*               | 9-2 |     | 97 | 910 |        |     | 36 | ,753 |
|                  | 555 |     |    |     |        |     |    |      |
| ที่ตั้ง ต.บางโพงพาง  |     |     |    |     |        |     |    |      |
| อ.ยานนาวา กทม.   |     |     |    |     |        |     |    |      |
+------------------+-----+-----+----+-----+--------+-----+----+------+
| รวม              |     |     | 1  | 13, | 6,992  | 51  | 7  | 6    |
|                  |     |     | ,5 | 832 |        |     | 16 | ,840 |
|                  |     |     | 77 |     |        |     |    |      |
+------------------+-----+-----+----+-----+--------+-----+----+------+

หมายเหตุ ไม่รวมโครงการที่มีมูลค่าขายคงเหลือต่ำกว่า ร้อยละ 5 ของมูลค่าโครงการทั้งหมด

4.2 การตลาด และการแข่งขัน

4.2.1 การตลาด

กลยุทธ์การตลาด (Marketing Strategy)

บริษัทได้ให้ความสำคัญกับการกำหนดกลยุทธ์ทางการตลาด โดยพิจารณารายละเอียด ทำเล
สภาวการณ์ ด้านการแข่งขัน กลุ่มลูกค้าเป้าหมาย การวิเคราะห์จุดแข็ง จุดอ่อน
รวมถึงการพิจารณาปัจจัยภายนอกที่อาจมีผลกระทบต่อการพัฒนาโครงการ (SWOT Analysis)
ก่อนที่จะเริ่มดำเนินการ ซึ่งสามารถแยกตามกลยุทธ์ได้ดังนี้

-   กลยุทธ์ด้านผลิตภัณฑ์ (Product)

    -   บ้านเดี่ยว บ้านแฝด และทาวน์เฮ้าส์ (Low Rise Residential Units)

  รูปแบบบ้าน (Design)

  บริษัท ได้มีการพัฒนาการออกแบบที่อยู่อาศัยโดยนำข้อมูลจากฝ่ายวิจัยและพัฒนามาพิจารณา
  เพื่อตอบสนองความต้องการของลูกค้าในแต่ละกลุ่มให้ได้มากที่สุด
  ทั้งนี้ทางบริษัทได้มีการพัฒนารูปแบบบ้านในสไตล์ต่างๆ ตามประเภทของสินค้า ทั้ง บ้านเดี่ยว
  บ้านแฝด และ ทาวน์เฮ้าส์ ซึ่งยังคงเน้นการออกแบบบ้านให้มีความสวยงาม
  เปี่ยมด้วยประโยชน์ใช้สอย สอดคล้องกับความต้องการตามแบบวิถีชีวิต (Life Style)
  และเหมาะสมกับลักษณะสภาพภูมิอากาศของประเทศไทย
  โดยบริษัทมีทีมงานออกแบบหลักที่มีประสบการณ์ยาวนานกว่า 20 ปีในการออกแบบที่อยู่อาศัย
  อีกทั้งยังมีการพัฒนาปรับปรุงแบบเพิ่มเติมร่วมกับ บริษัทสถาปนิกชั้นนำจากภายนอก
  เพื่อสรรสร้างนวัตกรรมใหม่ๆ
  โดยยังคงคำนึงถึงรูปแบบความสวยงามและประโยชน์ใช้สอยให้คุ้มค่า คุ้มราคามากที่สุด

ในปี 2553 บริษัทได้พัฒนาแบบบ้านเดี่ยว V-Series
ที่ออกแบบบนพื้นฐานการอยู่อาศัยแบบโปร่งโล่งสบายมากยิ่งขึ้น
เป็นบ้านรุ่นใหม่ที่โดดเด่นด้วยความสูงของเพดานที่สูงกว่าเดิม โปร่งโล่งสบาย
ให้ความรู้สึกโอ่อ่ามากขึ้น การเพิ่มพื้นที่ใช้สอยในแนวดิ่งโดยเพิ่มความสูงของหน้าต่าง
เพื่อทำให้อากาศถ่ายเทได้ดีขึ้น และการออกแบบประตูให้เชื่อมต่อกับพื้นที่สวนสวยในบ้าน
ตอบรับกับไลฟ์สไตล์ของคนรุ่นใหม่ที่ใส่ใจต่อสุขภาพและสิ่งแวดล้อม ในปี 2554
ทีมงานออกแบบของบริษัทได้พัฒนาแบบบ้านใหม่ รุ่น C-Series
สำหรับกลุ่มลูกค้าเป้าหมายภายใต้แบรนด์ เพอร์เฟค พาร์ค และเพอร์เฟค เพลส
แบบบ้านรุ่นดังกล่าวได้พัฒนาการออกแบบที่เข้าถึงทุกไลฟ์สไตล์คนเมือง
โดยให้ความสำคัญทุกๆรายละเอียด ภายใต้แนวความคิดใหม่ดังนี้

  Cool lifestyle ตอบรับกับทุกไลฟ์สไตล์ทันสมัยสำหรับครอบครัวเริ่มต้น
  เปิดโล่งทุกพื้นที่ให้กว้างขึ้นรองรับทุกกิจกรรมความสุขของทุกคนในครอบครัว

  Click design โดดเด่นด้วยการออกแบบฟังก์ชั่นใหม่
  เพื่อใช้ประโยชน์จากพื้นที่ใช้สอยได้อย่างสูงสุด
  โมเดิร์นทุกการใช้สอยเปิดมุมมองใหม่ด้วยดีไซน์ที่ทันสมัยมากกว่า ทั้งภายนอกและภายใน

  Convenience function ฟังก์ชั่นสะดวกสบายครบครัน เพิ่มความสุขทุกมุมการใช้สอย
  เตรียมพื้นที่ให้ลงตัวทุกความต้องการ ออกแบบมาเพื่อประหยัดพลังงานได้มากกว่า

  City location เดินทางมุ่งสู่กลางในเมืองด้วยเส้นทางที่หลากหลาย ใกล้จุดขึ้นลงทางด่วน
  พร้อมความรวดเร็วด้วยรถไฟฟ้าอาทิ Airport Rail Link รถไฟฟ้าสายสีม่วง
  และรถไฟฟ้าสายสีแดง

  ในปี 2555 บริษัทมีแผนเปิดโครงการพร้อมแบบบ้าน New C-Series
  โดยเป็นการเติมเต็มความสุขของบ้านราคา 3-5 ล้านบาท
  ที่จะตอบรับการอยู่อาศัยและไลฟ์สไตล์แบบ City Living
  บนทำเลสะดวกใกล้รถไฟฟ้าและทางด่วน City Link ซึ่ง New C-Series ได้ออกแบบให้มี
  ฟังก์ชั่นเท่าบ้านใหญ่สามารถตอบสนองความต้องการได้มากขึ้น
  ออกแบบโดยให้ความสำคัญต่อสิ่งแวดล้อม ด้วยวัสดุประหยัดพลังงาน (Green Concept)
  ให้ความสมบูรณ์ของไลฟ์สไตล์คนรุ่นใหม่ที่ต้องการเทคโนโลยี (Technology for Life
  )และคุณภาพชีวิตภายใต้แบรนด์ เพอร์เฟค พาร์ค และเพอร์เฟคเพลส

  คุณภาพงานก่อสร้าง (Quality)

  บริษัท
  มีการบริหารจัดการควบคุมการก่อสร้างโดยจัดจ้างผู้รับเหมาให้ดำเนินการก่อสร้างตามแบบที่บริษัทกำหนด
  ด้วยวัสดุก่อสร้างมาตรฐาน มีกำหนดระยะเวลาการก่อสร้าง
  รวมถึงการพิจารณาร่วมกันในการกำหนดรูปแบบ
  วิธีการก่อสร้างเพื่อให้ได้คุณภาพตามมาตรฐานของบริษัท ตั้งแต่ปี 2551 ที่ผ่านมา บริษัทได้นำ
  ระบบการก่อสร้างบ้านสำเร็จรูปแบบ Prefabrication และระบบเสา-คานสำเร็จรูป (Rigid
  Frame or Skeleton) มาใช้ก่อสร้างบ้านเดี่ยว บ้านแฝด และทาว์นเฮ้าส์ ในโครงการ
  เพอร์เฟคเพลส เพอร์เฟค พาร์ค เดอะวิลล่า โมดิวิลล่า และ เดอะเมทโทร
  ซึ่งได้รับการตอบรับเป็นอย่างดี ในปี 2553 บริษัทยังได้พัฒนา
  ระบบการควบคุมคุณภาพงานก่อสร้างให้เป็นมาตรฐานเดียวกัน ( Site Management )
  ซึ่งเป็นระบบควบคุมการก่อสร้างทุกขั้นตอนการผลิตเพื่อให้ได้มาตรฐาน ก่อนส่งมอบ ให้แก่ลูกค้า

  บริษัทได้ร่วมเป็นพันธมิตรธุรกิจกับ บริษัท เอสซีจี ผลิตภัณฑ์ก่อสร้าง จำกัด
  โดยการก่อสร้างบ้านนวัตกรรมใหม่ ระบบ Modular บนที่ดินภายในโครงการของบริษัท
  เพื่อเป็นตัวเลือกให้กับลูกค้า ซึ่งบ้านนวัตกรรมใหม่นี้ อยู่ภายใต้ชื่อ “SCG HEIM innovative
  House “
  เป็นบ้านนวัตกรรมเพื่อคุณภาพชีวิตการอยู่อาศัยที่ดีและคุ้มค่าด้วยการผสมผสานเทคโนโลยีเข้าไปในทุกขั้นตอนของการก่อสร้าง
  โดยการเลือกใช้วัสดุคุณภาพสูง และการตรวจสอบคุณภาพที่แม่นยำ
  ได้เริ่มดำเนินการก่อสร้างที่โครงการ เพอร์เฟค มาสเตอร์พีซ พระราม 9 เป็นโครงการแรก
  ซึ่งได้รับการตอบรับเป็นอย่างดี ในปี 2554 ได้ขยายการก่อสร้างบ้านนวัตกรรมใหม่ ระบบ
  Modular ในโครงการของ บริษัท
  ที่มีศักยภาพเพื่อรองรับความต้องการของลูกค้าที่มีจำนวนมากขึ้น

  บริษัท ได้ขยายกำลังการผลิตบ้านสำเร็จรูปแบบ Prefabrication โดยจัดตั้งบริษัท เพอร์เฟค
  พรีแฟบ จำกัด ขึ้นในปี 2554 เพื่อ เพิ่มกำลังการผลิต รองรับการเติบโต
  เนื่องจากสามารถลดระยะเวลาก่อสร้าง จากเดิม 6- 8 เดือน เหลือเพียง 4-5 เดือน
  บริษัทยังคงให้ความสำคัญด้านคุณภาพของวัสดุที่นำมาใช้ในการก่อสร้างโดยการใช้ผลิตภัณฑ์วัสดุก่อสร้างหลักจาก
  บริษัท เอสซีจี ผลิตภัณฑ์ก่อสร้าง จำกัด (“เอสซีจี” ) เป็นการสร้างความมั่นใจ
  ในความคงทนแข็งแรงและสวยงาม
  บริษัทและบริษัทย่อยยังคงพิจารณาด้านการบริหารต้นทุนจากการซื้อสินค้า
  โดยการเจรจาสั่งซื้อจำนวนมากเพื่อลดต้นทุนการผลิต
  และเตรียมแผนการบริหารจัดการโดยใช้ระบบ Supply Chain

  นอกจากนี้ ในปี 2554 บริษัทยังจัดตั้ง บริษัท ยูแอนด์ไอ คอนสตรัคชั่น กรุงเทพ จำกัด โดยมี
  วัตถุประสงค์เพื่อทำธุรกิจ รับเหมาก่อสร้างและพัฒนา บ้านเดี่ยว บ้านแฝด ทาวน์เฮ้าส์ และ
  คอนโดมิเนียมให้เฉพาะกลุ่มบริษัท
  เป็นการรับงานก่อสร้างจากกลุ่มบริษัทซึ่งเป็นเจ้าของโครงการโดยตรง
  เพื่อเพิ่มความคล่องตัวในการบริหารงานก่อสร้าง เน้นการจัดการเรื่อง Supply Chain
  และการหา Sub-Contactor เพื่อเป็นการควบคุมต้นทุนการก่อสร้างและระยะเวลาก่อสร้าง
  รวมถึง การควบคุมปริมาณและคุณภาพในการก่อสร้างได้อย่างมีประสิทธิภาพ

  สำหรับการนำเสนอขายบ้านพร้อมที่ดินของบริษัทนั้น
  จะนำเสนอในรูปแบบของบ้านสร้างเสร็จก่อนขาย หรือ บ้านพร้อมอยู่
  เป็นการสร้างบ้านตามแบบที่กำหนด ให้เสร็จก่อนนำมาขายให้ลูกค้า
  ซึ่งเหมาะกับลูกค้าที่ต้องการบ้านที่สามารถเข้าอยู่ได้ทันที ได้เห็นบ้านที่เสร็จสมบูรณ์ก่อนตัดสินใจซื้อ
  โดยลูกค้าสามารถทำการโอนและเข้าอยู่ได้ภายในระยะเวลา ไม่เกิน 1 เดือน

-   คอนโดมิเนียม (High Rise Residential Units)

-   บริษัท ได้พัฒนาคอนโดมิเนียม ตามลักษณะของกลุ่มเป้าหมาย โดยพัฒนาภายใต้ แบรนด์ ดังนี้

  เมโทร พาร์ค (Metro Park) เป็นโครงการคอนโดมิเนียม Low-Rise อยู่บนทำเลที่ใกล้เมือง
  และใกล้แนวรถไฟฟ้า โดยมีระดับราคาอยู่ที่ 1.2-3.0 ล้านบาท

  เมโทร สกาย (Metro Sky) ซึ่งเป็นโครงการคอนโดมิเนียม High-Rise
  ที่ตอบโจทย์ความต้องการของลูกค้าที่ต้องการพักอาศัยอยู่ในโครงการที่ตั้งอยู่บนทำเลใจกลางเมือง
  ใกล้รถไฟฟ้าและรถไฟฟ้าใต้ดิน โดยมีระดับราคาอยู่ที่ 2.0-5.0 ล้านบาท

  เดอะสกาย (The Sky) ในปี 2555 มีแผนงานที่จะเปิดตัวโครงการใหม่ ภายใต้ชื่อ The Sky
  (เดอะ
  สกาย) ซึ่งถูกพัฒนาขึ้นโดยมีวัตถุประสงค์เพื่อรองรับการเจริญเติบโตของตลาดคอนโดมิเนียมในปัจจุบัน
  และขยายฐานลูกค้าไปสู่กลุ่มตลาดระดับพรีเมี่ยม ที่มีกำลังซื้อมากยิ่งขึ้น The Sky
  เป็นโครงการคอนโดมิเนียม High-Rise
  มีแนวคิดในการออกแบบที่ตอบสนองการใช้ชีวิตของคนรุ่นใหม่
  ที่ให้ความสำคัญกับคุณภาพสินค้าและมีรูปแบบการใช้ชีวิตที่ไม่ตามกระแสความนิยม The Sky
  จึงมุ่งเน้นไปที่การใช้วัสดุที่มีคุณภาพสูง มีสิ่งอำนวยความสะดวกภายในโครงการหลากหลาย
  พร้อมการออกแบบห้องชุดที่มีความแปลกใหม่
  ให้ความคุ้มค่าในการใช้พื้นที่ใช้สอยให้เกิดประโยชน์สูงสุดโดยมีระดับราคา 2.5 - 8 ล้านบาท

    ไอคอนโด (I Condo) ซึ่งเป็นโครงการคอนโดมิเนียม Low-Rise ดำเนินการโดยบริษัทย่อย
  (บริษัท ไบรท์ ดีเวลลอปเม้นท์ กรุงเทพ จำกัด)
  ที่ตอบโจทย์ความต้องการของลูกค้าที่ต้องการพักอาศัยอยู่ในโครงการที่ตั้งอยู่บนทำเลใจกลางเมือง
  และใกล้เมือง เน้นการเดินทางที่สะดวก ใกล้รถไฟฟ้า ใกล้ทางด่วน โดยมีระดับราคาอยู่ที่
  1.0-2.0 ล้านบาท

  ยูนิลอฟท์ (Uniloft) ปี 2554 บริษัทไบร์ท ดีเวลลอปเมนท์ กรุงเทพ จำกัด (บริษัทย่อย)
  เปิดตัว เป็นโครงการอาคารพักอาศัย ระดับพรีเมียม จะเน้นการให้เช่ากับนักศึกษาเป็นหลัก
  (Extraordinary Campus Living) มีวัตถุประสงค์เพื่อยกระดับมาตรฐานการพักอาศัย ของ
  นักศึกษาที่มีความจำเป็นต้องการความสะดวกอยู่ใกล้มหาวิทยาลัย มีการดูแล บริหารจัดการที่ดี
  ที่มีแนวโน้มความต้องการสูงขึ้น
  โดยบริษัทมีแผนการการขายทั้งโครงการให้กับกองทุนอสังหาริมทรัพย์ ที่คาดว่าจะจัดตั้ง ในปี
  2555 สำหรับนักลงทุนที่ต้องการผลตอบแทนสม่ำเสมอ และมีหลักประกันรายได้ที่มั่นคง

  ทั้งนี้รูปแบบคอนโดมิเนียมของบริษัทและบริษัทย่อย
  จะเน้นการให้พื้นที่ส่วนกลางมากกว่าข้อกำหนดเพื่อเพิ่มความร่มรื่น มีการออกแบบ
  ตกแต่งสภาพแวดล้อมให้เกิดบรรยากาศ ของโครงการบ้านเดี่ยว มีสระว่ายน้ำ
  สโมสรออกกำลังกาย และระบบรักษาความปลอดภัยอย่างเข้มงวด

-   รูปแบบโครงการและสิ่งแวดล้อม (Environment Impact Assessment)

  นอกจากแบบบ้านสวยงาม การกำหนดแบ่งพื้นที่ใช้สอยให้คุ้มค่า คุ้มราคา อย่างเหมาะสมแล้ว
  บริษัทเน้นการออกแบบผังโครงการ การจัดการสภาพแวดล้อมในโครงการ
  การวางระบบสาธารณูปโภค ระบบรักษาความปลอดภัยและ การบริการหลังการขาย
  นอกจากนี้บริษัทยังจัดให้มีการจัดกิจกรรมตามเทศกาล และวัฒนธรรมไทย
  เพื่อให้ลูกค้าได้ร่วมกิจกรรมและมีสังคมที่ดีร่วมกัน จากแนวทางดังกล่าว
  ทำให้โครงการของบริษัทได้รับรางวัลโครงการที่มีการบริหารและการจัดการสภาพแวดล้อมดีเด่น
  หรือ EIA Monitoring Awards จากกระทรวงทรัพยากรธรรมชาติและสิ่งแวดล้อมถึง 3 ปีซ้อน
  คือ

  ปี 2548-2550 โครงการเพอร์เฟค เพลส รัตนาธิเบศร์, โครงการเพอร์เฟค เพลส
  รามคำแหง เฟส 1

  ปี 2549-2551 โครงการเพอร์เฟค เพลส รามคำแหง เฟส 2 และ เฟส 3

  การจัดให้มีสวนสาธารณะ ทะเลสาบ พร้อมด้วย Club House ขนาดใหญ่ที่สมบูรณ์แบบ
  โดยร่วมกับพันธมิตรธุรกิจในบริเวณ Club House ของแต่ละโครงการ อาทิ ร้านอาหาร Black
  Canyon, ศูนย์ออกกำลังกาย Clark Hatch Fitness Center, ร้านสะดวกซื้อ V Shop
  และ 108-Shop ในปี 2554 บริษัทได้จัดพื้นที่สำหรับร้านสะดวกซื้อ Seven –Eleven และ
  True Coffee เพื่อให้บริการลูกค้าภายในโครงการ เมโทรพาร์ค สาทร
  ซึ่งได้สร้างความแตกต่างที่เป็นจุดเด่นเหนือคู่แข่งในสังคมที่อบอุ่นและสัมผัสได้
  ซึ่งได้รับการตอบรับที่ดีจากลูกค้าทุกโครงการของบริษัท

-   กลยุทธ์ด้านราคา (Price)

บริษัทมีนโยบายในการตั้งราคา เพื่อสร้างแรงจูงใจและความคุ้มค่า ตามลักษณะสินค้า
ความเหมาะสมกับสภาวะเศรษฐกิจ สภาพการแข่งขัน โดยพิจารณาร่วมกับปัจจัยด้านต้นทุน ทำเล
รูปแบบโครงการ เงื่อนไขการตลาด เปรียบเทียบกับคู่แข่ง ซึ่งมีหลายแนวทาง เช่น
การตั้งราคาขายใกล้เคียงกับคู่แข่ง แต่โครงการของบริษัท
มีสภาพแวดล้อมและสิ่งอำนวยความสะดวกที่ดีกว่า
เนื่องจากบริษัทมีการออกแบบที่คำนึงถึงความต้องการของผู้บริโภค เน้นประโยชน์การใช้สอยของพื้นที่
บริษัทมีการพัฒนาโครงการหลายรูปแบบ และหลายระดับราคา โดยมีสินค้าตั้งแต่ระดับราคา 1.0
ล้านบาทขึ้นไปจนถึงโครงการหรูระดับราคา 7 ล้านบาทขึ้นไป

ตารางแสดงระดับราคาผลิตภัณฑ์แบ่งตามแบรนด์

+------------+--------+--------+-------+-------+-------+------------+
| ประเภท     | ระ     |        |       |       |       |            |
|            | ดับราคา |        |       |       |       |            |
|            | ผลิตภัณฑ์ |        |       |       |       |            |
|            | (หน่วย: |        |       |       |       |            |
|            | ล      |        |       |       |       |            |
|            | ้านบาท) |        |       |       |       |            |
+------------+--------+--------+-------+-------+-------+------------+
|            | 1.0 –  | 2.0 –  | 3.0 – | 4.0 – | 5.0 – | สูงกว่า 6.0  |
|            | 2.0    | 3.0    | 4.0   | 5.0   | 6.0[] |            |
+------------+--------+--------+-------+-------+-------+------------+
| []         | []     | []     |       | []    |       |            |
|            |        |        |       |       |       |            |
| SDH        |        |        |       |       |       |            |
| (บ้านเดี่ยว)  |        |        |       |       |       |            |
+------------+--------+--------+-------+-------+-------+------------+
| []         |        | []     | []    |       |       |            |
|            |        |        |       |       |       |            |
| TH         |        |        |       |       |       |            |
| (ทาวน์เฮ้าส  |        |        |       |       |       |            |
| ์และบ้านแฝด) |        |        |       |       |       |            |
+------------+--------+--------+-------+-------+-------+------------+
| []         | []     |        |       |       |       |            |
|            |        |        |       |       |       |            |
| CD         | []     |        |       |       |       |            |
| (ค         |        |        |       |       |       |            |
| อนโดมิเนียม) | []     |        |       |       |       |            |
|            |        |        |       |       |       |            |
|            | []     |        |       |       |       |            |
|            |        |        |       |       |       |            |
|            | []     |        |       |       |       |            |
+------------+--------+--------+-------+-------+-------+------------+

-   กลยุทธ์ด้านทำเล (Place)

    -   ทำเล (Location)

  โครงการของบริษัท ส่วนใหญ่จะตั้งอยู่ในทำเลที่มีศักยภาพในการเติบโตสูง
  โดยอยู่ใกล้แนวรถไฟฟ้าหรือแนวถนนตัดใหม่สายสำคัญ โครงการของบริษัทมีทำเลที่ดีกว่า
  มีศักยภาพการเติบโตสูง เดินทางสะดวก อาทิ

  - โซนเหนือและตะวันตก โครงการจะตั้งอยู่ใกล้สถานีรถไฟฟ้าสายสีม่วง(บางซื่อ-บางใหญ่)
  รถไฟฟ้าสายสีแดง(บางซื่อ-ตลิ่งชัน) ถนนราชพฤกษ์ สะพานพระราม 4 (ข้ามแยกปากเกร็ด)
  เชื่อมต่อถนนแจ้งวัฒนะ

  - โซนตะวันออก โครงการจะตั้งอยู่ใกล้แนวรถไฟฟ้า Airport Rail Link
  ใกล้สนามบินสุวรรณภูมิ และถนนวงแหวนรอบนอก (ฝั่งตะวันออก)
  ที่เชื่อมต่อพื้นที่โซนเหนือและใต้ของกรุงเทพฯ รวมถึงถนนมอเตอร์เวย์ ที่เชื่อมออกสู่จังหวัดชลบุรี
  และ พัทยา

  - โซนในเมือง โครงการจะตั้งอยู่ในพื้นที่เขตศูนย์กลางธุรกิจ ได้แก่
  บริเวณถนนเลียบทางด่วนเอกมัยรามอินทรา แนวถนนมอเตอร์เวย์ แนวรถไฟฟ้า Airport Rail
  Link แนวรถไฟลอยฟ้า BTS และแนวรถไฟฟ้าใต้ดิน MRT ในเส้นทางทั้งที่เปิดให้บริการอยู่
  และเส้นทางที่กำลังจะเปิดให้บริการในอนาคต โดยโครงการส่วนใหญ่ พัฒนาเป็นโครงการ
  บ้านเดี่ยวระดับบน (Perfect Masterpiece) ทาวน์เฮ้าส์ 3 ชั้น ( THE METRO)
  และคอนโดมิเนียม ( METRO PARK, METRO SKY ,THE SKY, I-CONDO) เป็นหลัก

ในปี 2554 บริษัทและบริษัทย่อยได้เปิดโครงการใหม่ในทำเลที่มีศักยภาพอีก 5 โครงการมีมูลค่ารวม
3,039 ล้านบาท

-   กลยุทธ์ด้านการส่งเสริมการขาย (Promotion)

ด้านโฆษณาและช่องทางการจัดจำหน่าย (Advertising & Place)

บริษัท มีนโยบายในการทำการตลาดโดยใช้สื่อแบบผสมผสาน
โดยพิจารณาตามความเหมาะสมในการเลือกใช้สื่อต่างๆ เช่น สื่อหนังสือพิมพ์ , สื่อโทรทัศน์ ,
สื่อวิทยุ Billboard , Direct Mail ฯลฯ ปัจจุบันได้พัฒนาการใช้สื่อในรูปแบบของบูรณาการ
(Integrated Communication) เป็นลักษณะ Mass Media
ซึ่งเป็นการโฆษณาที่สามารถสื่อไปถึงลูกค้ากลุ่มเป้าหมายหลายๆ โครงการ ส่งผลให้ต้นทุนลดลง
ผสานกับการใช้ Direct Marketing
โดยคัดเลือกรูปแบบการใช้สื่อให้เหมาะสมกับลักษณะกลุ่มลูกค้าเป้าหมาย และแคมเปญ
การจัดกิจกรรมการตลาด และการทำการตลาด แบบ Customer Relationship Management
(CRM) โดยเน้นการดูแล บริการกลุ่มลูกค้าที่อาศัยในโครงการต่างๆ ของบริษัทและมีการจัดแคมเปญ
Perfect Friend Club เพื่อเป็นการขอบคุณลูกค้าที่อาศัยอยู่ในโครงการต่างๆ ของบริษัท
ที่แนะนำเพื่อนมาซื้อบ้านของบริษัท
เป็นการขยายช่องทางในการเข้าถึงลูกค้าทำให้บริษัทสามารถเข้าถึงกลุ่มเป้าหมายอย่างมีประสิทธิภาพและมีต้นทุนต่ำ
จากการวางกลยุทธ์ CRM ที่ได้รับการตอบรับเป็นอย่างดี ปัจจุบันบริษัทมีอัตราส่วนการตัดสินใจซื้อ
จากการแนะนำเพื่อนและญาติพี่น้องให้มาซื้อโครงการของบริษัทเพิ่มขึ้นตามลำดับ อย่างมีนัย

บริษัทดำเนินนโยบายเชิงรุกด้านกิจกรรมการตลาดในรูปแบบของเว็ปไซต์ สังคมออนไลน์
(Internet Social Network ) ทั้ง Facebook และ Twitter
บริษัทยังมีกิจกรรมการตลาดเฉพาะกับกลุ่มลูกค้าที่เข้ามาดูข้อมูลบนเว็ปไซท์ของบริษัทและบริษัทย่อยมากขึ้น
และเพิ่มช่องทาง การเข้าถึงลูกค้า ด้วยการให้สมัครสมาชิก Perfect Card
เพื่อเพิ่มช่องทางการสื่อสาร ให้เข้าถึงกลุ่มลูกค้าและผลิตภัณฑ์ของบริษัท
ซึ่งได้รับการตอบรับเป็นอย่างดี

บริษัทเน้นการจัดกิจกรรมการตลาด และการทำการตลาด แบบ Customer Relationship
Management (CRM) เพื่อสื่อสารกับกลุ่มลูกบ้านโครงการ
และกลุ่มลูกค้าเป้าหมายด้วยการจัดกิจกรรมที่โครงการโดยสม่ำเสมอตลอดทั้งปี

บริษัท พิจารณา
เลือกใช้กลยุทธ์การส่งเสริมการขายตามความเหมาะสมกับกลุ่มลูกค้าเป้าหมายที่มีความต้องการที่แตกต่างกัน
เพื่อกระตุ้นการตัดสินใจของลูกค้าที่หลากหลาย
โดยคำนึงถึงปัจจัยในสภาพแวดล้อมทางเศรษฐกิจในแต่ละช่วงเวลา อาทิ
ข้อเสนอพิเศษสำหรับลูกค้าที่ต้องการบ้านพร้อมอยู่ ด้วยเงื่อนไขทางการเงิน
โดยร่วมกับสถาบันการเงินชั้นนำ เสนอเงื่อนไขพิเศษ เช่น สินเชื่อดอกเบี้ยต่ำ
การขยายระยะเวลากู้ การผ่อนแบบขั้นบันได เป็นต้น การร่วมมือกับบริษัทผู้ผลิตเฟอร์นิเจอร์ชั้นนำ
ให้ออกแบบตกแต่งเฟอร์นิเจอร์ภายในบ้าน เพื่อให้ลูกค้าได้บ้านพร้อมเฟอร์นิเจอร์ในราคาพิเศษ
เป็นการอำนวยความสะดวกให้แก่ลูกค้า
และลดภาระการจัดหามัณฑนากรเพื่อมาออกแบบตกแต่งบ้านรวมถึงการจัดหาสินเชื่อ
ซึ่งมีอัตราดอกเบี้ยที่สูงกว่าสินเชื่อที่อยู่อาศัย

-   กลยุทธ์การสร้างแบรนด์

บริษัทได้มีการสร้างแบรนด์ เพื่อเน้นรูปแบบการอยู่อาศัยที่แตกต่างจากคู่แข่งขัน ซึ่งปัจจุบันได้พัฒนา
Brand DNA ของบริษัท ภายใต้ Concept “Happy Living”
ซึ่งเป็นมาตรฐานใหม่ของการอยู่อาศัย
ที่คำนึงถึงความสุขในการใช้ชีวิตภายในโครงการของพร็อพเพอร์ตี้ เพอร์เฟค

  Happy Living คือมาตรฐานความสุขในการอยู่อาศัย ซึ่งมีส่วนประกอบในการสร้างความสุขใน
  4 องค์ประกอบหลักคือ

-   House (Happy with Perfect Quality) คือ ความสุขที่ได้อยู่อาศัยในบ้านที่มีคุณภาพสูง
    เริ่มตั้งแต่การออกแบบอย่างพิถีพิถัน
    มีฟังก์ชั่นที่ให้ประโยชน์ใช้สอยสูงสุดตอบรับการใช้ชีวิตได้อย่างสมบูรณ์แบบ มีความสวยงาม
    ประหยัดพลังงานและเป็นมิตรต่อสิ่งแวดล้อม
    ตลอดจนกระบวนการก่อสร้างที่มีการควบคุมคุณภาพตั้งแต่เริ่มต้นจนเสร็จ
    ใช้เทคโนโลยีการก่อสร้างทันสมัย เช่น การก่อสร้างระบบ Prefabrication
    ที่ให้ทั้งความรวดเร็วในการผลิต และคุณภาพที่เป็นมาตรฐาน
    ตลอดจนมีการตรวจเช็คความเรียบร้อยในขั้นตอนสุดท้ายด้วยระบบ QC Passed
    ก่อนส่งถึงมือลูกค้า

-   Security (Happy with Peace of Mind) คือ
    ความสุขในการอยู่อาศัยในโครงการที่มีการรักษาความปลอดภัยสูงสุด โดยได้ร่วมมือกับบริษัท
    ไทยซีคอมพิทักษ์กิจ จำกัด (SECOM)
    ซึ่งเป็นบริษัทรักษาความปลอดภัยชั้นนำของประเทศญี่ปุ่นที่มีการพัฒนาระบบรักษาความปลอดภัยตลอด
    24 ชั่วโมง ในการออกแบบและบริหารการรักษาความปลอดภัยตั้งแต่ทางเข้าโครงการ
    ซุ้มประตู ป้อมยาม ภายในโครงการ จนถึงภายในตัวบ้านด้วยระบบ Home Security

-   Lifestyle (Happy with Healthy Lifestyle) คือ
    ความสุขในการอยู่อาศัยที่ให้มากกว่าเพียงแค่การอยู่อาศัยภายในบ้าน พร็อพเพอร์ตี้ เพอร์เฟค
    สร้างสรรกิจกรรมต่างๆ ที่ตอบสนองไลฟ์สไตล์แห่งความสุขของลูกบ้าน
    ด้วยสิ่งอำนวยความสะดวกครบครัน อาทิ คลับเฮ้าส์ขนาดใหญ่ ที่ให้บริการฟิตเนส สระว่ายน้ำ
    ห้องออกกำลังกาย ร้านค้าและบริการต่างๆ ตลอดจนพื้นที่ส่วนกลางที่สามารถใช้พักผ่อน
    ออกกำลังกาย
    และทำกิจกรรมสำหรับครอบครัวได้มากมายโดยไม่ต้องออกไปหาภายนอกโครงการ

-   Green Environment (Happy with Friendly Environment) คือ
    ความสุขในการอยู่อาศัยในบ้านที่ใกล้ชิดกับธรรมชาติท่ามกลางสิ่งแวดล้อมที่ดีด้วยพื้นที่ส่วนกลางที่ให้มากกว่าด้วยสวนพันธุ์ไม้ขนาดใหญ่และทะเลสาบกว้าง
    ให้ความร่มรื่นเย็นชุ่มชื่นและอากาศบริสุทธิ์

บริษัทเชื่อว่าการสร้างแบรนด์ที่ดีต้องเกิดจากประสบการณ์ของลูกค้า
อันนำไปสู่ความมั่นคงของภาพพจน์บริษัท ดังนั้นบริษัทจึงได้เน้นคุณภาพงานก่อสร้าง
การออกแบบและวางผังโครงการที่ดี การจัดสภาพแวดล้อมภายในโครงการ ระบบสาธารณูปโภค
และระบบรักษาความปลอดภัย
และบริษัทยังได้มีการจัดกิจกรรมเชื่อมความสัมพันธ์สำหรับลูกค้าที่อยู่อาศัยในโครงการ
ทำให้สังคมในโครงการเป็นสังคมที่อบอุ่น ผู้อาศัยในหมู่บ้านอยู่ร่วมกันในโครงการอย่างเป็นสุข
ทำให้ลูกค้ามีชุมชนและสังคมที่ดี ทำให้เกิดผลของการบอกต่อกันของลูกค้า เป็นการสร้าง
แบรนด์อย่างยั่งยืนผ่านประสบการณ์ของลูกค้าที่อาศัยอยู่ในโครงการของบริษัท

-   กลุ่มเป้าหมาย (Target Group)

บริษัทมีการกำหนดลักษณะสินค้าตามแบรนด์ โดยพิจารณาจากทำเลที่ตั้ง ศักยภาพการเติบโตของพื้นที่
สภาวะการแข่งขัน และต้นทุน
บริษัทมีนโยบายขยายโครงการเพื่อรองรับความต้องการของลูกค้าในแต่ละทำเล
แต่ละระดับราคาสินค้าที่แตกต่างกัน เพื่อให้ครอบคลุม
โดยมีการจับกลุ่มเป้าหมายที่แตกต่างกันในแต่ละแบรนด์

ปัจจุบันบริษัทและบริษัทย่อยได้ขยายโครงการต่างๆ ออกเป็น 11 แบรนด์
เพื่อให้ครอบคลุมทุกความต้องการของตลาด ดังนี้

คอนโดมิเนียม

1.  เมโทร พาร์ค (“Metro Park”) ได้แก่ คอนโดมิเนียมแบบ Low Rise กลางเมือง
    ใกล้รถไฟฟ้า พร้อมพื้นทะเลสาบและสโมสรบนพื้นที่เปิดโล่งถึง 70%
    และสิ่งอำนวยความสะดวกที่ครบครัน

2.  เมโทร สกาย (“Metro Sky”) ได้แก่ คอนโดมิเนียมแบบ High Rise กลางเมือง
    ใกล้รถไฟฟ้า พร้อมพื้นที่สีเขียวและ Sky Lounge และสิ่งอำนวยความสะดวกที่ครบครัน

  3. เดอะสกาย ( “The Sky“) เป็นโครงการคอนโดมิเนียม High-Rise สำหรับคนรุ่นใหม่
  ที่ให้ความสำคัญกับ

  คุณภาพสินค้ามุ่งเน้นการใช้วัสดุที่มีคุณภาพสูง มีสิ่งอำนวยความสะดวกภายในโครงการหลากหลาย
  ให้ความคุ้มค่าในการใช้พื้นที่ใช้สอยให้เกิดประโยชน์สูงสุดโดยมีระดับราคา 2.5 - 8 ล้านบาท

  4. ไอคอนโด (“ I Condo”) ได้แก่ คอนโดมิเนียมแบบ Low-Rise ใกล้เมือง ใกล้รถไฟฟ้า
  ดำเนินการโดยบริษัทไบรท์ ดีเวลลอปเม้นท์ กรุงเทพ จำกัด (บริษัทย่อย) มีระดับราคาอยู่ที่ 1-2
  ล้านบาท

5. ยูนิลอฟท์ (Uniloft) เป็นโครงการอาคารพักอาศัย ระดับพรีเมียม
จะเน้นการให้เช่ากับนักศึกษาเป็นหลัก

(Extraordinary Campus Living) มีวัตถุประสงค์เพื่อยกระดับมาตรฐานการพักอาศัย ของ
นักศึกษาที่มีความจำเป็นต้องการความสะดวกอยู่ใกล้มหาวิทยาลัย ที่มีชื่อเสียง และมีศักยภาพ
อย่างต่อเนื่อง ดำเนินการโดยบริษัท ไบรท์ ดีเวลลอปเม้นท์ กรุงเทพ จำกัด (บริษัทย่อย)
โดยจะเป็นการพัฒนาและขายทั้งโครงการ ให้กับกองทุนอสังหาริมทรัพย์

ทาวน์เฮ้าส์

  6. เดอะ วิลล่า (“The Villa”) เป็นโครงการใกล้รถไฟฟ้า ใกล้แหล่งชุมชน
  สำหรับครอบครัวเริ่มต้น

  - เดอะ วิลล่า ภายใต้การดำเนินการโดยบริษัท ได้แก่ ทาวน์โฮม 2 ชั้น
  และบ้านแฝดแนวคิดใหม่ มีพื้นที่สีเขียว ทะเลสาบ สโมสรขนาดใหญ่ มีระดับราคาอยู่ที่ 1.7-4
  ล้านบาท

  - เดอะ วิลล่า ภายใต้การดำเนินการของบริษัทย่อย (บริษัท เอสเตท เพอร์เฟ็คท์ จำกัด)
  ได้แก่ทาวน์โฮม 2 ชั้น มีระดับราคาอยู่ที่ 2-3 ล้านบาท

  7. เดอะ เมทโทร (“The Metro”) ได้แก่ ทาวน์โฮม สไตล์โมเดิร์น 3 ชั้น อยู่ใจกลางเมือง
  ใกล้แนวรถไฟฟ้า พร้อมสิ่งอำนวยความสะดวกครบครัน มีระดับราคาอยู่ที่ 3.2 – 4 ล้านบาท

บ้านเดี่ยว

  8. เพอร์เฟค พาร์ค (“Perfect Park”) ได้แก่ บ้านเดี่ยวหลากสไตล์และบ้านแฝด
  พร้อมพื้นที่สีเขียวและสโมสรใน โครงการ สำหรับครอบครัวเริ่มต้น มีระดับราคาอยู่ที่ 2.8-5
  ล้านบาท

  9. เพอร์เฟค เพลส (“Perfect Place”) ได้แก่ บ้านเดี่ยว พร้อมพื้นที่สีเขียว ทะเลสาบ
  และสโมสรในโครงการ สำหรับ ครอบครัวขนาดกลาง บนทำเลที่มีสิ่งอำนวยความสะดวกครบครัน
  มีระดับราคาอยู่ที่ 3.5-7 ล้านบาท

  10. เพอร์เฟค มาสเตอร์พีซ (“Perfect Masterpiece”) ได้แก่ บ้านเดี่ยวขนาดใหญ่
  พร้อมพื้นที่สีเขียวและสโมสรในโครงการ สำหรับครอบครัวขนาดใหญ่ มีระดับราคาอยู่ที่ 7
  ล้านบาทขึ้นไป

  11. โมดิ วิลล่า (“Modi Villa”) ดำเนินการบริษัทย่อย (บริษัท เอสเตท เพอร์เฟ็คท์ จำกัด
  และ บริษัท เรสซิเดนท์ นัมเบอร์ไนน์ จำกัด) ได้แก่ บ้านเดี่ยว และบ้านแฝดแนวคิดใหม่
  มีระดับราคาอยู่ที่ 1.6-3 ล้านบาท จะเริ่มเปิดตัวโครงการ โมดิ วิลล่า ลาดกระบัง โมดิ วิลล่า
  ปิ่นเกล้า

ภาวะการแข่งขัน (Competition)

นอกจากผลกระทบจากปัญหาอุทกภัยในช่วงปลายปี ส่งผลให้ภาพรวมด้านอุปสงค์และอุปทานชะลอตัว
ในไตรมาส 4 และคาดว่าจะต่อเนื่องถึงไตรมาส 1 ของปี 55
อันเป็นผลจากการรอความชัดเจนของ นโยบาย มาตรการป้องกันน้ำท่วมของภาครัฐทั้งระยะสั้น
ระยะยาว รวมทั้งมาตรการป้องกันน้ำท่วมของผู้ประกอบการที่ได้รับผลกระทบ
ซึ่งทำให้การแข่งขันของผู้ประกอบการรายใหญ่ยกระดับการแข่งขัน ชิงความได้เปรียบ
ไม่ว่าจะเป็นการกำหนดกลยุทธ์ การสร้างแบรนด์ การบริหารต้นทุน และค่าใช้จ่าย
ที่สูงขึ้นตามนโยบายค่าแรงขั้นต่ำและต้นทุนวัสดุก่อสร้างที่ได้รับผลกระทบจากราคาน้ำมันที่สูงขึ้น

การแข่งขันในปี 2555 ผู้ประกอบการรายใหญ่ยังคงให้ความสำคัญต่อการเติบโต
โดยบริษัทได้วางเป้ายอดขาย1.7 หมื่นล้านบาท เพิ่มขึ้น 60 % สูงสุดตั้งแต่ตั้งบริษัทมา
เนื่องจากมั่นใจในศักยภาพและความพร้อมของบริษัท โดยบริษัทและบริษัทย่อย
มีแผนเปิดโครงการใหม่ ในปี 55 โดยแบ่งที่ดินของบริษัทมาใช้พัฒนาโครงการใหม่ 23 โครงการ
มูลค่ารวม 2.6 หมื่นล้านบาท โดยแบ่งเป็นโครงการบ้านเดี่ยว จำนวน 9 โครงการ มูลค่า
12,000 ล้านบาท โครงการ บ้านแฝดและ ทาวน์เฮาส์ จำนวน 5 โครงการ มูลค่า 4,000
ล้านบาทโครงการ คอนโดมิเนียม 9 โครงการ มูลค่า 10,000 ล้านบาท
นอกจากนี้บริษัทยังมีแผนพัฒนาศูนย์การค้าบนถนนรัชดา 13 ไร่ และบางนา 25 ไร่
เพื่อเพิ่มช่องทางการเติบโตและสร้างความมั่นคงทางด้านรายได้

บริษัท ยังคงใช้กลยุทธ์ ทั้งด้านราคา ผลิตภัณฑ์ โปรโมชั่น
ร่วมกับพันธมิตรเพื่อดึงดูดและเร่งการตัดสินใจซื้อของลูกค้า และให้ความสำคัญในเรื่องทำเล
ในการกำหนดกลยุทธ์ต่างๆ ทั้งประเภทบ้าน แบบบ้าน และราคา
โดยบริษัทได้พิจารณาแบ่งทำเลที่ตั้งเป็น 4 กลุ่ม ดังนี้

กลุ่มที่ 1 โครงการที่มีทำเลดีมาก อยู่ในเขตเมือง (อยู่ในรัศมีไม่เกิน 15 กม.)

บริษัทได้เพิ่มสินค้าในกลุ่มคอนโดมิเนียมระดับราคา 2.0 - 8 ล้านบาท ภายใต้ แบรนด์ “ Metro
sky “ และ

“ The Sky “ ต่อยอดความสำเร็จจากโครงการเมโทรพาร์ค สาทร
ที่อยู่ใกล้สถานีรถไฟฟ้าสายสีเขียวส่วนต่อขยาย ที่บริษัทได้ดำเนินการไปแล้ว
และได้รับการตอบรับจากตลาดเป็นอย่างดียิ่ง โดยยังคงตอกย้ำแนวคิดที่เน้นความสะดวก

สบายในการเดินทาง ตามแนวเส้นทางรถไฟฟ้าทั้งส่วนลอยฟ้า(BTS) และใต้ดิน(MRT)
รวมถึงการเน้นความน่าอยู่อาศัยทางด้านสภาพแวดล้อม สิ่งอำนวยความสะดวกภายในโครงการ
และราคาที่ต่ำกว่าคู่แข่งขันบนทำเลเดียวกันที่ยังคงเป็นจุดแข็งของบริษัท

บริษัทมีแผนเปิดโครงการในสินค้าประเภทนี้เพื่อรองรับความต้องการ
ของลูกค้ากลุ่มดังกล่าวในทำเลอื่นๆ ได้แก่ โครงการเมโทรสกาย และ โครงการ เดอะ สกาย
บนทำเลถนนรัชดาภิเษกและสุขุมวิท บริษัทเชื่อว่าผลกระทบจากอุทกภัยความผันผวนของราคาน้ำมัน
ได้เปลี่ยนแปลงแนวความคิดของผู้บริโภคให้มีความต้องการคอนโดมิเนียมมีระดับมากขึ้นและให้ความสำคัญเห็นถึงความจำเป็นสำหรับการมีบ้านหลังที่สอง
เพื่อความสะดวกในการเดินทางและการใส่ใจคุณภาพชีวิตมากขึ้นจึงเป็นปัจจัยสำคัญที่ส่งผลให้ความต้องการที่อยู่อาศัย
ใกล้ระบบขนส่งมวลชนขนาดใหญ่ยังคงเป็นที่ต้องการของผู้บริโภคอยู่

กลุ่มที่ 2 โครงการที่มีทำเลดี ใกล้เมือง (อยู่ในรัศมี 15-20 กม.)

โครงการส่วนใหญ่ของบริษัทจัดอยู่ในกลุ่มนี้ เป็นทำเลที่มีการแข่งขันสูง
เนื่องจากเป็นทำเลที่ไม่ไกลจากศูนย์กลางธุรกิจมากนัก
และยังสามารถเข้าสู่เมืองได้สะดวกรวดเร็วขึ้น
จากการพัฒนาโครงข่ายคมนาคมอย่างต่อเนื่องของภาครัฐ
ทำให้ที่ดินที่อยู่ในแนวเส้นทางดังกล่าวมีศักยภาพรวมถึงราคาที่ดินขยับสูงขึ้นตามไปด้วย
บริเวณดังกล่าวจัดเป็นการพัฒนาเป็นโครงการบ้านจัดสรร ในระดับราคาตั้งแต่ 3 ล้านบาทขึ้นไป
เช่น ถนนราชพฤกษ์ ถนนรัตนาธิเบศร์ ถนนพระรามเก้าตัดใหม่ ถนนวงแหวนรอบนอกฯ ถนนอ่อนนุช
ถนนกรุงเทพกรีฑา เป็นต้น บริษัทได้กำหนดกลุ่มเป้าหมายและพัฒนาโครงการภายใต้แบรนด์
มาสเตอร์พีซ เพอร์เฟคเพลส เพอร์เฟคพาร์ค เดอะเมทโทร และเดอะวิลล่า

กลุ่มที่ 3 โครงการย่านชานเมือง (รัศมี 20-30 กม.)

กลุ่มนี้มีการแข่งขันสูงขึ้นอย่างต่อเนื่อง เนื่องจากพื้นที่ย่านชานเมืองนี้ ราคาที่ดินไม่สูงมากนัก
ซึ่งสามารถพัฒนาเป็นโครงการบ้านจัดสรรในระดับราคาไม่เกิน 4 ล้านบาท
ทำให้มีผู้ประกอบการส่วนใหญ่ยึดทำเลนี้พัฒนาโครงการเป็นจำนวนมาก
เนื่องจากกำลังซื้อที่อยู่อาศัยของผู้บริโภค(Purchasing Power) ในกลุ่มนี้มีฐานที่ใหญ่ที่สุด
แต่ด้วยเหตุผลที่ผู้ประกอบการสามารถทำโครงการได้ง่าย ส่งผลให้มีปริมาณสินค้าเสนอขาย
(Supply) มากกว่าปริมาณความต้องการซื้อ (Demand)
ทำให้เกิดภาวะการแข่งขันที่รุนแรงมากตามไปด้วย จนเกิดภาวะสงครามราคา (Price War)
เพื่อช่วงชิงตลาดผู้ซื้อ ทำให้มีราคาขายค่อนข้างต่ำ
โดยผู้ประกอบการยอมทำกำไรในพื้นที่นี้ต่ำกว่าพื้นที่ทำเลดี ใกล้เมือง
สำหรับบริษัทฯมีแผนขยายการพัฒนาโครงการในกลุ่มนี้เพื่อเพิ่มส่วนแบ่งตลาด
และกระจายฐานการรับรู้ในตราสินค้า(Brand) เพอร์เฟคพาร์ค เดอะวิลล่า และ โมดิวิลล่า

กลุ่มที่ 4 โครงการทำเลไม่ดีหรือออกนอกเมือง

ลูกค้ากลุ่มนี้เลือกซื้อที่อยู่อาศัยที่อยู่นอกเมือง
เพราะมีต้นทุนต่ำและหวังว่าในอนาคตมูลค่าบ้านและที่ดินจะปรับตัวสูงขึ้นเมื่อความเจริญมาถึง
จากระดับราคาน้ำมันที่เพิ่มสูงขึ้นและมีแนวโน้มทรงตัวอยู่ในระดับราคาที่สูง
จึงทำให้ความต้องการสินค้าที่อยู่อาศัยกลุ่มนี้เป็นเฉพาะกลุ่มที่อยู่ในทำเลนั้น

ภาวะอุตสาหกรรมและแนวโน้มธุรกิจอสังหาริมทรัพย์

แนวโน้มเศรษฐกิจไทยในปี 2555 คาดว่าจะกลับมาขยายตัวในอัตราเร่งที่ร้อยละ 5.0 (ที่มา:
สำนักงานเศรษฐกิจการคลัง ธันวาคม 2554)
โดยปัจจัยของการขยายตัวเกิดจากอุปสงค์ภายในประเทศ ทั้งภาครัฐและเอกชน โดยขยายตัวจากปี
2554 ซึ่งคาดว่าจะขยายตัวเพียงร้อยละ 1.1 (ที่มา: สำนักงานเศรษฐกิจการคลัง)
เนื่องจากวิกฤติอุทกภัยในช่วงปลายปีได้ส่งผลกระทบอย่างรุนแรงต่อการผลิตในภาคอุตสาหกรรมและเกษตรกรรมให้หดตัวลง

ภาวะอุตสาหกรรมอสังหาริมทรัพย์ในปี 2554 ได้รับผลกระทบโดยตรงจากปัญหาอุทกภัยในช่วงปลายปี
ส่งผลให้ภาพรวมทั้งด้านอุปสงค์และอุปทานชะลอตัวพอสมควร แม้ว่าในช่วง 3 ไตรมาสแรก
ตลาดที่อยู่อาศัยมีแนวโน้มที่ดี โดยเฉพาะความต้องการในกลุ่มที่อยู่อาศัยแนวราบ
ซึ่งสะท้อนถึงความเชื่อมั่นของผู้บริโภคที่ปรับตัวสูงขึ้น รายได้จากการขายที่อยู่อาศัย
ของผู้ประกอบการรายใหญ่ที่มีรายได้สูงสุด 15 ราย ใน 3 ไตรมาสแรกของปี 2554 ยังเติบโตถึง
14% เมื่อเทียบกับช่วงเวลาเดียวของปีที่ผ่านมา ขณะที่ตั้งแต่ต้นปีจนกระทั้งเกิดปัญหาอุทกภัย
ผู้ประกอบการยังคงระมัดระวังในการเปิดโครงการ โดยเฉพาะโครงการอาคารชุดที่ในปี 2553
เร่งเปิดโครงการจำนวนมากในปลายไตรมาสที่ 3 ต่อเนื่องถึงไตรมาสที่ 4
โดยส่วนใหญ่หันไปเน้นเปิดโครงการบ้านเดี่ยวมากขึ้นหลังจากมีการชะลอการเปิดโครงการมาระยะหนึ่ง
ตามทิศทางเศรษฐกิจและความชัดเจนของการพัฒนาเส้นทางรถไฟฟ้าสายใหม่และส่วนต่อขยายซึ่งสามารถกระตุ้นความต้องการของผู้บริโภคได้อย่างมาก

จำนวนหน่วยของการโอนกรรมสิทธิ์ที่อยู่อาศัย ในเขตกรุงเทพและปริมณฑลเดือน ม.ค. ถึง พ.ย.ปี
2554 มีจำนวน ทั้งสิ้น 134,221 หน่วย ลดลงประมาณ 17% จากช่วงเวลาเดียวกันปี 2553
ซึ่งครึ่งปีแรกมีการเร่งโอนก่อนมาตรการภาษีกระตุ้นอสังหาริมทรัพย์จะหมดลง
โดยเฉพาะที่อยู่อาศัยประเภทอาคารชุดซึ่งมีสัดส่วนอยู่ 40% ของการโอนกรรมสิทธิ์ที่อยู่อาศัยลดลง
17% ขณะที่บ้านเดี่ยวโอนกรรมสิทธิ์ลดลง 15% และ ทาวน์เฮาส์โอนกรรมสิทธิ์ลดลง 14%

ส่วนจำนวนที่อยู่อาศัยสร้างเสร็จจดทะเบียนในเขตกรุงเทพและปริมณฑลเดือน ม.ค. ถึง พ.ย.ปี
2554 (ดูรูปที่ 1) คิดเป็นจำนวน 72% ของปี 2553 ทั้งปี
ซึ่งมีการเร่งขายเร่งโอนที่อยู่อาศัยก่อนมาตรการกระตุ้นธุรกิจอสังหาริมทรัพย์จะหมดลงในช่วงกลางปี
ทำให้จำนวนยอดจดทะเบียนที่อยู่อาศัยสร้างเสร็จสูงที่สุดนับตั้งแต่เกิดวิกฤติปี 41 โดยเดือน ม.ค.
ถึง พ.ย.ปี 2554 มียอดจดทะเบียนที่อยู่อาศัยสร้างเสร็จทั้งปีสูงถึง 77,351 หน่วย
ลดลงจากช่วงเวลาเดียวกันปี 2553 ประมาณ 20% จากการอาคารชุดซึ่งมีสัดส่วนอยู่ 42%
ของจำนวนที่อยู่อาศัยสร้างเสร็จทั้งหมดมีจำนวนจดทะเบียนลดลงถึง 39%
ขณะที่บ้านเดี่ยวซึ่งมีสัดส่วนอยู่ 39% จดทะเบียนเพิ่มขึ้น 5%
ส่วนทาวน์เฮาส์และอาคารพาณิชย์ซึ่งมีสัดส่วนอยู่ 17% สร้างเสร็จเพิ่มขึ้น 2% (ที่มา:
ศูนย์ข้อมูลอสังหาริมทรัพย์ ธนาคารอาคารสงเคราะห์)
แสดงให้เห็นว่ายังมีการชะลอการพัฒนาโครงการตามสถานการณ์ตลาด
และสินค้าที่โอนส่วนหนึ่งเป็นสินค้าที่คงค้างในตลาด ซึ่งถือว่าตลาดมีการปรับสมดุลในด้านอุปทาน

+-----------------+----------------------------------------------------+
|                 |                                                    |
|  จำนวนที่อยู่อาศัยจด |                                                    |
| ทะเบียนเพิ่มในกทม. |                                                    |
|   และปริมณฑล ปี   |                                                    |
|   2538 ถึง 2553  |                                                    |
|   และ ม.ค.-พ.ย. |                                                    |
|   2554          |                                                    |
|   (แบ่งตา        |                                                    |
| มประเภทที่อยู่อาศัย) |                                                    |
+-----------------+----------------------------------------------------+
|   ------        |                                                    |
| --- --------- - |                                                    |
| -------- ------ |                                                    |
| --- -------- -- |                                                    |
| ------ -------- |                                                    |
|  -------- ----- |                                                    |
| --- -------- -- |                                                    |
| ------ -------- |                                                    |
|  -------- ----- |                                                    |
| --- -------- -- |                                                    |
| ------ -------- |                                                    |
| - ------------- |                                                    |
|                 |                                                    |
|       2538      |                                                    |
|  2539      2540 |                                                    |
|       2541      |                                                    |
| 2542     2543   |                                                    |
|    2544     254 |                                                    |
| 5     2546      |                                                    |
| 2547     2548   |                                                    |
|    2549     255 |                                                    |
| 0     2551      |                                                    |
| 2552     2553   |                                                    |
|     ม.ค.-พ.ย.54 |                                                    |
|                 |                                                    |
|                 |                                                    |
|  SDH       48,9 |                                                    |
| 09    44,877    |                                                    |
|  41,305    23,9 |                                                    |
| 85   17,469   2 |                                                    |
| 3,128   24,041  |                                                    |
|   24,973   34,5 |                                                    |
| 92   44,248   4 |                                                    |
| 6,643   42,764  |                                                    |
|   38,705   34,6 |                                                    |
| 18   28,998   3 |                                                    |
| 1,891    30,136 |                                                    |
|                 |                                                    |
|   Duplex    1,0 |                                                    |
| 89     791      |                                                    |
|   1,009     196 |                                                    |
|       178       |                                                    |
| 539      227    |                                                    |
|    80       1,1 |                                                    |
| 44    945       |                                                    |
| 678      965    |                                                    |
|    1,556    2,2 |                                                    |
| 96    1,138     |                                                    |
| 1,431     1,377 |                                                    |
|   House         |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|  TH&Shop   61,9 |                                                    |
| 44    60,373    |                                                    |
|  43,480    11,8 |                                                    |
| 95   2,319    2 |                                                    |
| ,728    5,062   |                                                    |
|   7,011    12,9 |                                                    |
| 50   15,418   1 |                                                    |
| 3,858   17,421  |                                                    |
|   17,837   14,6 |                                                    |
| 16   11,116   1 |                                                    |
| 4,663    13,187 |                                                    |
|   H.            |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|                 |                                                    |
|  CD        66,9 |                                                    |
| 11    70,575    |                                                    |
|  62,837    30,9 |                                                    |
| 78   9,063    6 |                                                    |
| ,679    4,650   |                                                    |
|   5,118    7,39 |                                                    |
| 9    8,439    1 |                                                    |
| 0,534   18,607  |                                                    |
|   17,432   34,0 |                                                    |
| 49   53,725   5 |                                                    |
| 9,919    32,651 |                                                    |
|                 |                                                    |
|                 |                                                    |
|  Total     178, |                                                    |
| 853   176,616   |                                                    |
|  148,631   67,0 |                                                    |
| 54   29,029   3 |                                                    |
| 3,074   33,980  |                                                    |
|   37,182   56,0 |                                                    |
| 85   69,050   7 |                                                    |
| 1,713   79,757  |                                                    |
|   75,530   85,5 |                                                    |
| 79   94,977   1 |                                                    |
| 07,904   77,351 |                                                    |
|   ------        |                                                    |
| --- --------- - |                                                    |
| -------- ------ |                                                    |
| --- -------- -- |                                                    |
| ------ -------- |                                                    |
|  -------- ----- |                                                    |
| --- -------- -- |                                                    |
| ------ -------- |                                                    |
|  -------- ----- |                                                    |
| --- -------- -- |                                                    |
| ------ -------- |                                                    |
| - ------------- |                                                    |
|                 |                                                    |
| หมายเหตุ SDH     |                                                    |
| (บ้านเดี่ยว),      |                                                    |
| Duplex House    |                                                    |
| (บ้านแฝด),       |                                                    |
| TH&Shop H.      |                                                    |
| (ทาว            |                                                    |
| น์เฮ้าส์และตึกแถว), |                                                    |
| CD (คอนโดมิเนียม) |                                                    |
|                 |                                                    |
| ที่มา:            |                                                    |
| ศูนย             |                                                    |
| ์ข้อมูลอสังหาริมทรัพย์ |                                                    |
| ธนาค            |                                                    |
| ารอาคารสงเคราะห์ |                                                    |
+-----------------+----------------------------------------------------+
|   รูปที่ 1         |   []                                               |
|   จำนวนที่อยู่อา    |                                                    |
| ศัยจดทะเบียนเพิ่มใน |                                                    |
|   กทม.          |                                                    |
|   และปริมณฑล ปี   |                                                    |
|   2538 ถึง 2553  |                                                    |
|   และ ม.ค.-พ.ย. |                                                    |
|   2554          |                                                    |
|   (แบ่งตา        |                                                    |
| มประเภทที่อยู่อาศัย) |                                                    |
+-----------------+----------------------------------------------------+

เมื่อประกอบกับข้อมูลจำนวนที่อยู่อาศัยเปิดขายใหม่ปี 2554 ทั้งหมด 83,970 หน่วย ลดลงประมาณ
25.4% เมื่อเทียบกับปี 2553 (ที่มา:บริษัท Agency for Real Estate Affairs)
เนื่องจากอาคารชุดซึ่งมีปริมาณเปิดขายถึง 49% ของจำนวนที่อยู่อาศัยที่เปิดขายทั้งหมด
เปิดขายลดลงถึง 31.9% เมื่อเทียบกับปี 2553 เป็นการชะลอการเปิดตัวตั้งแต่ต้นปี
เป็นการปรับตัวของผู้ประกอบหลังเปิดโครงการจำนวนมากในปีที่ผ่านมา เช่นเดียวกับ
ทาวน์เฮาส์ที่เปิดขายลดลงถึง 30.3% ขณะที่บ้านเดี่ยวซึ่งมีการเปิดขายมากขึ้นในช่วง3ไตรมาสแรก
เกิดการชะลอการเปิดขายในช่วงเกิดปัญหาอุทกภัยทำให้หน่วยเปิดขายใหม่ลดลงเพียง 3.0%
ส่วนบ้านแฝดที่มีสัดส่วนอยู่เพียง 4.5% แต่มีหน่วยเปิดขายใหม่มากขึ้น 29.3%
เนื่องจากสามารถรองรับกลุ่มที่มีความต้องการซื้อบ้านเดี่ยวแต่มีกำลังซื้อจำกัดได้

ขณะที่ยอดขายที่อยู่อาศัยทั้งปี 81,816 หน่วย ลดลงเพียง 15% เมื่อเทียบกับปี 2553
และอุปทานคงเหลือขาย เพิ่มขึ้นจากปีที่ผ่านมาเพียง 3% (ที่มา:บริษัท Agency for Real
Estate Affairs) และส่วนใหญ่เป็นอาคารชุดที่มีกำหนดเสร็จในอีก 1-2 ปี
จะเห็นได้ว่ามีการดูดซับอุปทานในระดับที่ดี แม้ว่าจะเกิดปัญหาอุทกภัยในช่วงปลายปี
โดยอุปทานคงเหลือส่วนใหญ่อยู่ในระหว่างก่อสร้างหรือยังไม่เริ่มก่อสร้าง
ส่วนสินค้าที่สร้างเสร็จถูกดูดซับไปจำนวนมากก่อนหมดมาตรการภาษีกระตุ้นธุรกิจอสังหาริมทรัพย์
และโครงการที่เปิดตัวไปแล้วยังสามารถดำเนินการสร้างเสร็จและมีการโอนได้ต่อเนื่อง
จะมีเพียงบางทำเลซึ่งมีการแข่งขันของอุปทานที่สูงอย่างรวดเร็ว
เช่นแนวรถไฟฟ้าสายใหม่และแนวส่วนต่อขยายรถไฟฟ้าสายต่างๆ
เนื่องจากผู้ประกอบการคาดการณ์ว่าจะมีการขยายของอุปสงค์ในระดับที่สูง เช่นกัน

  ----------------- ----------------- ----------------- -----------------
                    2010              2011              Changes%

  SDH               17,353            16,824            -3.0%

  Duplex House      2,925             3,782             29.3%

  TH                31,365            21,872            -30.3%

  CD                60,972            41,492            -31.9%

  Total             112,615           83,970            -25.4%
  ----------------- ----------------- ----------------- -----------------

จำนวนหน่วยที่เปิดขายใหม่ เปรียบเทียบระหว่าง 2553 กับ 2554

  ------------------------------------ ---------------------------------------------------------
  รูปที่ 2                                []
  เปรียบเทียบจำนวนหน่วยที่อยู่อาศัยเปิดขายใหม่   
  (แบ่งตามประเภทที่อยู่อาศัย) 2553 กับ 2554   

  ------------------------------------ ---------------------------------------------------------

แนวโน้มสถานการณ์อสังหาริทรัพย์ในปี 2555
ความต้องการที่อยู่อาศัยยังคงมีปัจจัยที่เกิดจากสถานการณ์อุทกภัยเป็นส่วนหนึ่งในการตัดสินในการซื้อที่อยู่อาศัยอยู่พอสมควร
ดังนั้นในระยะสั้นความต้องการจะปรับตัวสูงขึ้นทั้งอาคารชุดและที่อยู่อาศัยแนวราบในทำเลที่น้ำไม่ท่วม
และน่าจะมีแนวโน้มที่ดีต่อเนื่อง สำหรับในทำเลที่เกิดน้ำท่วมนั้น หากนโยบายภาครัฐ หรือ
มาตรการของผู้ประกอบการในการรองรับเหตุการณ์ในอนาคต
สามารถสร้างความมั่นใจต่อผู้บริโภคในการซื้อที่อยู่อาศัยได้
ความต้องการที่อยู่อาศัยในทำเลนั้นก็น่าจะกลับมาเป็นปกติได้อย่างรวดเร็ว
เนื่องจากการตัดสินใจเลือกทำเลที่อยู่อาศัยค่อนข้างมีข้อจำกัดในด้านความสะดวกในการใช้ชีวิตประจำวัน
การตัดสินใจเปลี่ยนทำเลที่อยู่อาศัยจึงไม่ใช่เรื่องที่จะเกิดขึ้นได้ง่าย
รวมทั้งไม่ว่าจะอย่างไรที่อยู่อาศัยแนวราบชานเมืองก็ยังคงตอบสนองความต้องของผู้บริโภคทั่วไปได้มากกว่าจากข้อจำกัดเรื่องกำลังซื้อและรูปแบบการดำเนินชีวิตของผู้บริโภค
ด้านผู้ประกอบการเองก็ต้องเร่งปรับตัวให้เหมาะสม
โดยเน้นตลาดที่สอดคล้องกับกำลังซื้อและการเปลี่ยนแปลงของพฤติกรรมของผู้บริโภคที่จะเปลี่ยนแปลงไปอย่างรวดเร็ว
สำหรับแนวโน้มการแข่งขันผู้ประกอบการรายใหญ่น่าจะขยายส่วนแบ่งการตลาดได้มากขึ้นและน่าจะยังคงรักษาความได้เปรียบในด้านต่างๆมากขึ้นอีกด้วย
ทั้งนี้สถานการณ์ของตลาดขึ้นอยู่กับภาวะการฟื้นตัวของเศรษฐกิจและการขยายตัวของเมืองและการคมนาคมเป็นสำคัญ

4.3 การจัดหาผลิตภัณฑ์หรือบริการ

4.3.1 ข้อมูลเกี่ยวกับวัตถุดิบ

วัตถุดิบหลักในการพัฒนาโครงการอสังหาริมทรัพย์ของบริษัทประกอบด้วยที่ดิน และวัสดุก่อสร้าง
ที่ดินอันเป็นทำเลที่ตั้งของโครงการเป็นปัจจัยสำคัญ และเป็นต้นทุนหลักในการดำเนินธุรกิจของบริษัท
ซึ่งบริษัท จะให้ความสำคัญต่อการจัดซื้อที่ดินเป็นอย่างมาก โดยการพิจารณาที่ดินที่มีศักยภาพ
ในทำเลที่ตั้งที่มีระบบสาธารณูปโภคของรัฐรองรับ
บริษัทมีแนวทางในการรวบรวมที่ดินเพื่อใช้ในการพัฒนาโครงการ
โดยขั้นตอนการอนุมัติการจัดซื้อที่ดินนั้นจะเริ่มจากการขออนุมัติงบประมาณการจัดซื้อที่ดินรวมจากคณะกรรมการบริษัทในการเสนอเรื่องขออนุมัติงบประมาณประจำปี
หลังจากได้รับอนุมัติงบประมาณแล้วจึงเริ่มจัดซื้อที่ดินโดยผ่านประธานกรรมการบริหารและคณะทำงานร่วม
(ประกอบด้วยฝ่ายออกแบบ ฝ่ายก่อสร้าง ฝ่ายการตลาด และฝ่ายงบประมาณ)
ในการพิจารณาเรื่องทำเลและศักยภาพในการพัฒนาโครงการ
(โดยขอบเขตอำนาจในการพิจารณาอนุมัติการจัดซื้อที่ดิน ดูรายละเอียดในข้อ 8 การจัดการ หน้าที่
77)

สำหรับการติดต่อซื้อที่ดินมีทั้งซื้อจากเจ้าของที่ดินโดยตรงหรือผ่านตัวแทน
โดยการจัดซื้อที่ดินของบริษัทผ่านตัวแทนในการรวบรวมที่ดินนั้นมีทั้งตัวแทนที่เป็นบุคคลภายนอกและพนักงานบริษัท
ซึ่งการที่ตัวแทนมีทั้งบุคคลภายนอกและพนักงานบริษัทนั้น
เนื่องจากการรวบรวมที่ดินในการพัฒนาโครงการมีทั้งในเขตกรุงเทพฯและปริมณฑล
และตัวแทนแต่ละรายจะมีความชำนาญในเฉพาะเขตพื้นที่ของตน
เพื่อให้สามารถจัดซื้อที่ดินในการพัฒนาโครงการของบริษัทในราคาที่ไม่สูงจนเกินไป
และเพื่อเป็นการเพิ่มประสิทธิภาพในการหาที่ดิน

ขั้นตอนการซื้อที่ดินผ่านตัวแทนจะเป็นดังนี้ คือ
บริษัทจะมีการจ่ายเงินล่วงหน้าค่าที่ดินให้กับตัวแทนเพื่อนำไปวางมัดจำซื้อที่ดิน
และเพื่อเป็นการควบคุมความเสี่ยงในระดับหนึ่ง
บริษัทจะไม่จ่ายเงินล่วงหน้าค่าที่ดินเป็นเงินสดให้กับตัวแทน
ภายหลังที่ทำสัญญาจะซื้อจะที่ดินกับเจ้าของที่ดินแล้ว เงินจ่ายล่วงหน้าค่าที่ดินก็จะเปลี่ยนเงินมัดจำ
อย่างไรก็ตามอาจเกิดความล่าช้าของการทำสัญญาจะซื้อจะขายของที่ดินบางแปลง เนื่องจาก
ความไม่แน่นอน ของผังที่ดิน ลักษณะที่ดิน ราคาซื้อขายเฉลี่ย เนื้อที่ที่จะรวบรวม เป็นต้น
ทำให้ยังมีเงินจ่ายเงินล่วงหน้าให้ตัวแทนคงค้างอยู่ระหว่างงวดบัญชีได้
ซึ่งอาจจะเพิ่มขึ้นหรือลดลงได้ตามปริมาณธุรกรรม

ในปัจจุบันเป็นการแข่งขันระหว่างผู้ประกอบการรายใหญ่ ซึ่งจะไม่มีข้อจำกัดทางการเงิน
ดังนั้นการทำสัญญาจะซื้อจะขายมักจะทำในนามของตัวแทนกับเจ้าของที่ดิน
โดยเงื่อนไขในสัญญานั้นจะสามารถโอนให้กับบุคคล/นิติบุคคลอื่นได้
ทำให้สามารถโอนกรรมสิทธิเป็นชื่อบริษัทได้เมื่อจ่ายเงินส่วนที่เหลือเรียบร้อย
และตัวแทนในการรวบรวมที่ดินให้บริษัท เป็นบุคคลที่บริษัทไว้วางใจ และได้ทำธุรกิจ
ต่อเนื่องให้บริษัทมาเป็นเวลานาน
นอกจากนั้นเพื่อป้องกันการที่ตัวแทนอาจก่อให้เกิดความเสียหายกับบริษัท
จึงมีการทำสัญญาระหว่างตัวแทนกับบริษัทในการเป็นตัวแทนในการรวบรวมที่ดินให้กับบริษัท
ซึ่งทำให้ตัวแทนต้องปฏิบัติตามสัญญาเงินจ่ายล่วงหน้าค่าซื้อที่ดินของบริษัทและบริษัทย่อย
โดยบริษัทจะจ่ายค่านายหน้าให้เฉพาะกับบุคคลภายนอกเท่านั้นในอัตราร้อยละ 3
ซึ่งเป็นอัตราตามปกติทั่วไป

การจัดหาวัสดุก่อสร้างที่ใช้ในโครงการของบริษัท และบริษัทในเครือ
ผู้รับเหมาโครงการจะเป็นผู้จัดหาซื้อเองโดยตรง ยกเว้นวัสดุบางชนิดที่ต้องใช้ปริมาณมาก
หรือวัสดุก่อสร้างที่มีราคาแพง ซึ่งบริษัทต้องการควบคุมคุณภาพและรูปแบบให้ได้มาตรฐานตามที่กำหนด
และเพื่อประโยชน์ในการบริหารต้นทุนวัสดุก่อสร้างจากการสั่งซื้อจำนวนมาก อาทิ เสาเข็ม
ประตู-หน้าต่าง อลูมิเนียม ปั๊มน้ำ หรือกระเบื้อง เป็นต้น โดยบริษัทจะเป็นผู้จัดหาวัสดุดังกล่าวเอง
เพื่อลดภาระของผู้รับเหมา วัสดุที่บริษัท
สั่งซื้อส่วนใหญ่มักจะใช้ในขั้นตอนการก่อสร้างที่สามารถแยกจากขั้นตอนการทำงานของผู้รับเหมาได้อย่างชัดเจน
ทำให้บริษัท สามารถควบคุมงานก่อสร้างของผู้รับเหมาได้ด้วย

ตั้งแต่ปี 2552 บริษัท ได้ดำเนินนโยบาย เพื่อความลดความเสี่ยงของราคาวัสดุก่อสร้างที่ผันผวน
โดยดำเนินการจัดซื้อจัดจ้าง วัสดุก่อสร้าง ประเภทเหล็กเสริมคอนกรีต ของกลุ่มสินค้า
ประเภทคอนโด โดยบริษัทใช้กลยุทธ์ในการจัดซื้อจัดจ้าง ในแบบระยะสั้น และระยะยาว ตั้งแต่ 1-3
เดือน โดย มีการติดตามสถานการณ์ ของราคาเหล็กในตลาดอย่างใกล้ชิด
ทำให้บริษัทสามารถควบคุมราคาและลดความเสี่ยงจากราคาเหล็กที่ผันผวนได้ อีกทั้ง
ปริมาณเหล็กที่จัดซื้อจัดจ้าง มีปริมาณมาก ทำให้บริษัทสามารถต่อรองราคา
และลดต้นทุนค่าก่อสร้างให้ได้ต่ำกว่าที่ประมาณการ

4.3.2 ขั้นตอนและเทคโนโลยีการผลิต

ปัจจุบัน
บริษัทได้พิจารณาเลือกใช้ระบบการผลิตที่เหมาะสมในแต่ละโครงการตามลักษณะโครงการเพื่อความรวดเร็วและเพิ่มประสิทธิภาพการแข่งขัน
ในด้านการผลิต โดยสามมารถแบ่งเป็น

โครงการทาวน์เฮ้าส์ บ้านแฝด บ้านเดี่ยว บริษัทไม่มีข้อจำกัดใดในกระบวนการผลิตบ้านเดี่ยว
โดยบริษัทใช้

วิธีการจ้างผู้รับเหมาภายนอกเป็นผู้ก่อสร้างงานโครงการของบริษัท
การจัดหาผู้รับเหมาส่วนใหญ่จะเป็นผู้รับเหมาขนาดกลาง และผู้รับเหมาขนาดใหญ่
เพื่อให้งานที่แต่ละผู้รับเหมารับผิดชอบมีความสมดุลกับขนาดและเงินลงทุน
และเพื่อให้ได้บ้านที่มีคุณภาพเป็นไปตามมาตรฐานที่บริษัทกำหนด
บริษัทมีระเบียบและขั้นตอนการคัดเลือกผู้รับเหมาโดยพิจารณาจากผู้รับเหมาที่มีความชำนาญมีประสบการณ์
และมีความพร้อมในการลงทุนโดยการว่าจ้างผู้รับเหมาก่อสร้างบ้านในแต่ละแบบจะเป็นราคามาตรฐานเดียวกันสำหรับผู้รับเหมาแต่ละราย
และบริษัท ได้นำเทคโนโลยีก่อสร้างบ้านสำเร็จรูปมาใช้กับ 2 โครงการ คือ โครงการเพอร์เฟค
พาร์ค พระราม 5 – บางใหญ่ เป็นบ้านสำเร็จรูป ระบบ ผนังรับน้ำหนัก – พื้น สำเร็จรูป (Load
Bearing Wall) และ โครงการเพอร์เฟคพาร์ค รามคำแหง เป็นบ้านสำเร็จรูป ระบบ เสา-คาน
พื้นสำเร็จรูป (Rigid Frame or Skeleton) ซึ่งทำให้ลดระยะเวลาในการก่อสร้างบ้าน
สามารถส่งมอบบ้านให้ลูกค้าได้เร็วขึ้น ช่วยแก้ไขปัญหาการขาดแคลนแรงงานและช่างฝีมือ
เนื่องจากเป็นการผลิตชิ้นส่วนจากโรงงาน ใช้แรงงานคนน้อย
และสามารถควบคุมคุณภาพของวัสดุได้ดีกว่า ซึ่งบริษัทได้ขยายกำลังการผลิตในการตั้งโรงงาน
โรงงานผลิตชิ้นส่วนบ้านสำเร็จรูป (Prefab) แห่งที่ 2 ขึ้นที่โครงการ เพอร์เฟคเพลส
รัตนาธิเบศน์-ราชพฤกษ์ เพื่อ เป็นการขยายกำลังการผลิต
ให้รองรับแก่การก่อสร้างบ้านที่จะมีขึ้นในแต่ละโครงการ อีกทั้งยังได้นำเทคโนโลยีการผลิตบ้าน
ระบบ เสา-คาน พื้นสำเร็จ มาใช้กับกลุ่มบ้านประเภททาวเฮ้าส์ ในอีก 3 โครงการ คือ
เดอะวิลล่า รัตนาธิเบศน์ เดอะเมทโทร พระราม9 และ เดอะเมทโทร สาทร
โดยพิจารณาแล้วสินค้ากลุ่มนี้ ยังมีความต้องการในตลาดอยู่สูง เพื่อให้การผลิตที่จะเกิดขึ้น
สอดคล้องกับ ความต้องการที่จะตามมา
จึงได้นำเทคโนโลยีการผลิตที่รวดเร็วขึ้นมาใช้ในกลุ่มสินค้าดังกล่าว

เพื่อรองรับการแข่งขัน ลดระยะเวลาการก่อสร้างและปัญหาต้นทุนแรงอาจที่จะเกิดขึ้น ในปี2554
บริษัท ได้ ร่วมกับบริษัท เซ็นตอร์ ออฟ สแตน์ด ฟรีคาสท์ จำกัด( CSP ) จัดตั้ง บริษัท เพอร์เฟค
พรีแฟบ จำกัด (เพอร์เฟค พรีแฟบ) เพื่อดำเนินการเพิ่มกำลังผลิต และ ประกอบติดตั้ง โครงสร้าง
ระบบชิ้นส่วน สำเร็จรูป ซึ่งเป็นส่วนประกอบของ บ้านพักอาศัย ทาวน์เฮ้าส์ และ รั้วโครงการ
และชิ้นส่วนสำหรับคอนโดมิเนียม

โครงการคอนโดมิเนียม บริษัท
ให้ความสำคัญในทุกขั้นตอนตั้งแต่การคัดเลือกผู้รับเหมาที่มีประสบการณ์มีความพร้อมในการลงทุน
มีทีมงานที่มีประสิทธิภาพ โดยบริษัทมีทีมประสานงานอย่างใกล้ชิด
นอกจากนี้บริษัทยังได้ว่าจ้างบริษัทที่ปรึกษาที่มีประสบการณ์ด้านอาคารสูงเพื่อกำกับดูแลการก่อสร้างให้เป็นไปตามหลัก
วิศวกรรมศาสตร์และ มาตรฐาน ทั้งด้านคุณภาพ ระยะเวลาการก่อสร้างและความปลอดภัย
โดยโครงการคอนโดมิเนียม ของบริษัท ได้เลือกใช้บริษัท อิตาเลี่ยนไทย จำกัด(มหาชน )
ซึ่งเป็นบริษัทที่มีชื่อเสียงและมีระดับมาตรฐานการก่อสร้าง โดยในระหว่างการก่อสร้างโครงการ
บริษัทจะมีทีมงานวิศวกร และโฟร์แมน ควบคุมงานก่อสร้างให้เป็นไปตามมาตรฐานทุกขั้นตอน
มีหน่วยงานควบคุมมาตรฐานกลางและวิศวกรที่ปรึกษาที่จะคอยดูแลรักษามาตรฐานการก่อสร้างของทุกโครงการ
มีการจัดฝึกอบรมและดูงานให้กับทั้งทีมงานวิศวกร โฟร์แมนของบริษัท และของผู้รับเหมา
มีการจัดทำคู่มือการก่อสร้าง
และขั้นตอนการตรวจสอบงานก่อสร้างให้กับทีมงานของบริษัทและผู้รับเหมา

ในปี2554 บริษัทยังได้จัดตั้ง บริษัท ยูแอนด์ไอ คอนสตรัคชั่น กรุงเทพ จำกัด
วัตถุประสงค์เพื่อทำธุรกิจรับเหมาก่อสร้างรับเหมาก่อสร้างและพัฒนา บ้านเดี่ยว บ้านแฝด
ทาวน์เฮ้าส์ และ คอนโดมิเนียม ให้เฉพาะกลุ่มบริษัท
เป็นการรับงานก่อสร้างจากกลุ่มบริษัทซึ่งเป็นเจ้าของโครงการโดยตรง
เพื่อเพิ่มความคล่องตัวในการบริหารงานก่อสร้าง เน้นการจัดการเรื่อง Supply Chain และ
การหา Sub – Contactor เพื่อเป็นการควบคุมต้นทุนการก่อสร้าง และระยะเวลาก่อสร้าง
รวมถึง การควบคุมปริมาณ และ คุณภาพในการก่อสร้าง ได้อย่างมีประสิทธิภาพ

ปัจจุบัน การก่อสร้างบ้านเดี่ยวไม่มีผู้รับเหมารายหนึ่งรายใดของบริษัท
ที่รับเหมางานของบริษัทเกินกว่าร้อยละ 30 ของมูลค่าจ้างผู้รับเหมาทั้งหมด
และจากการมีมาตรการตรวจสอบผู้รับเหมา
เพื่อกำหนดชั้นของผู้รับเหมาตามความสามารถในการรับงาน
มีการติดตามประเมินผลงานทั้งด้านคุณภาพและการส่งมอบงานตรงเวลา
เพื่อปรับชั้นและเพิ่มวงเงินในการพิจารณาสั่งจ้างอย่างเท่าเทียมกัน

เนื่องจากบริษัทผู้รับเหมาที่บริษัทจัดจ้างเป็นผู้รับเหมาขนาดกลางหรือขนาดใหญ่
ซึ่งมีการจัดทำสัญญาและกำหนดระยะเวลาการส่งมอบงานที่ชัดเจน โดยมีวิศวกร
โฟร์แมนควบคุมงานก่อสร้าง เป็นทีมงานที่เป็นพนักงานของบริษัท
ซึ่งเพียงพอต่อปริมาณงานของบริษัทในปัจจุบัน

4.4 ผลกระทบต่อสิ่งแวดล้อม

ในการดำเนินการพัฒนาโครงการแต่ละโครงการก่อนการดำเนินการก่อสร้างโครงการใด ๆ
ที่มีขนาดที่ดินตั้งแต่100ไร่ขึ้นไปหรือโครงการที่มีจำนวนมากกว่า 500 แปลงขึ้นไป
บริษัทจะต้องทำการศึกษารายงานผลกระทบสิ่งแวดล้อมตามระเบียบวิธีการจัดสรรของกรมที่ดินซึ่งกำหนดให้บริษัทต้องดำเนินมาตรการหลายประการในการลดผลกระทบต่อสิ่งแวดล้อม
สำหรับโครงการที่มีขนาดพื้นที่เล็กกว่าพื้นที่ที่ระบุไว้ข้างต้นบริษัทก็ได้นำวิธีการปฏิบัติเช่นเดียวกับวิธีการข้างต้นมาใช้ซึ่งการศึกษาผลกระทบดังกล่าวบริษัทจะทำการศึกษาเพียงครั้งแรกครั้งเดียวเมื่อจะเริ่มพัฒนาโครงการ
เว้นแต่จะมีการเปลี่ยนแปลงรูปแบบโครงการจึงจะต้องมีการศึกษาผลกระทบต่อโครงการใหม่
ที่ผ่านมาโครงการต่าง ๆ
ของบริษัทได้ผ่านความเห็นชอบในมาตรการด้านการจัดการสิ่งแวดล้อมในโครงการจากหน่วยงานของรัฐที่มีหน้าที่พิจารณาเรื่องสิ่งแวดล้อมอย่างครบถ้วนส่งผลให้บริษัทได้รับรางวัล
EIA Monitoring Awards ของ กระทรวงทรัพยากรธรรมชาติและสิ่งแวดล้อม
ซึ่งมอบรางวัลให้กับสถานประกอบการที่ปฏิบัติตามมาตรการในรายงานการวิเคราะห์ผลกระทบสิ่งแวดล้อม
และมีการจัดการสภาพแวดล้อมดีเด่น 3 ปีซ้อนในปี 2548-2550 ถึง 3 โครงการคือ
(1)โครงการเพอร์เฟคเพลส รัตนาธิเบศร์ (2) โครงการเพอร์เฟคเพลส รามคำแหง เฟส 1
และ (3) โครงการเพอร์เฟคเพลส รามคำแหง เฟส 2 และ 3

ทั้งนี้ บริษัทได้ให้ความสำคัญต่อข้อกำหนดของผลกระทบสิ่งแวดล้อม
และดำเนินการตามกฎระเบียบอย่างเคร่งครัด
เพื่อให้โครงการของบริษัทเป็นโครงการมาตรฐานและเป็นการพัฒนาอย่างยั่งยืนของบริษัท
เห็นได้จากการได้รับเลือกให้เป็นโครงการที่มีการจัดสภาพแวดล้อมดีเด่น 3 ปี ซ้อน ในทางปฏิบัติ
ภายหลังจากที่บริษัทได้ศึกษาผลกระทบสิ่งแวดล้อมแล้วนั้น
บริษัทจะว่าจ้างให้ผู้รับเหมาก่อสร้างดำเนินการรับเหมางานจากบริษัท
เพื่อดำเนินการก่อสร้างทั้งโครงการต่อไป
ซึ่งเงื่อนไขการว่าจ้างก่อสร้างโครงการกำหนดให้ผู้รับเหมาก่อสร้างต้องเป็นผู้รับผิดชอบต่อค่าใช้จ่ายในการควบคุมสิ่งแวดล้อมเอง
ดังนั้นบริษัทจึงไม่มีค่าใช้จ่ายในการควบคุมสิ่งแวดล้อมอื่นอีกนอกเหนือจากค่าใช้จ่ายเพื่อการศึกษาผลกระทบต่อสิ่งแวดล้อม

4.5 งานที่ยังไม่ได้ส่งมอบ

ณ วันที่ 31 ธันวาคม 2554
บริษัทและบริษัทย่อยมีภาระผูกพันที่จะต้องส่งมอบสินค้าให้กับผู้ซื้อบ้านและคอนโดมิเนียม
ตามที่ระบุในสัญญาซื้อขาย โดยแบ่งเป็นภาระผูกพันในแต่ละโครงการ ดังนี้

  -------------------------------------------------- ------------- ------------
  ชื่อโครงการ                                          งานค้างส่งมอบ   

                                                     หน่วย          ล้านบาท

  Brand Master Piece                                               

  เพอร์เฟค มาสเตอร์พีซ พระราม 9                         4             84.16

  เพอร์เฟค มาสเตอร์พีซ รังสิต                             1             11.00

  เพอร์เฟค มาสเตอร์พีซ รามคำแหง & Exclusive zone        6             232.40

  Brand Perfect Place                                              

  เพอร์เฟค เพลส รัตนาธิเบศร์ - ราชพฤกษ์ 2(เฟส 2)          6             25.33

  เพอร์เฟค เพลส 2 รามคำแหง - สุวรรณภูมิ (The Private     1             6.85
  Zone)                                                            

  เพอร์เฟค เพลส รังสิต (เฟส 1)                          5             34.77

  เพอร์เฟค เพลส ราชพฤกษ์                               14            82.30

  เพอร์เฟค เพลส สุขุมวิท 77-สุวรรณภูมิ*                     12            62.12

  Brand Maneerin / Perfect Park                                    

  เพอร์เฟค พาร์ค พระราม 5 - บางใหญ่                     3             10.26

  เพอร์เฟค พาร์ค รังสิต                                  2             8.14

  เพอร์เฟค พาร์ค สุวรรณภูมิ เฟส 2*                        3             10.80

  เพอร์เฟค พาร์ค บางบัวทอง***                           4             16.03

  Brand The Villa / The Metro ¹                                    

  เดอะ วิลล่า รัตนาธิเบศร์-ราชพฤกษ์                        5             15.23

  เดอะ เมทโทร พระราม 9                               20            82.93

  ชื่อโครงการ                                          งานค้างส่งมอบ   

                                                     หน่วย          ล้านบาท

  เดอะ เมทโทร สาทร                                   8             39.04

  เดอะวิลล่า รามอินทรา-วงแหวน *                         3             6.28

  เดอะวิลล่า บางบัวทอง ***                              7             15.04

  Brand Metro Park / Metro Sky²                                    

  เมโทร พาร์ค สาทร 3                                  29            55.71

  เมโทร สกาย สุขุมวิท เฟส 1                             236           665.92

  เมโทร สกาย รัชดา เฟส 1**                            154           390.54

  Brand i Condo²                                                   

  ไอคอนโด งามวงศ์วาน**                                280           389.18

  ไอคอนโด สุขาภิบาล 2**                                350           480.85

  ไอคอนโด สุขุมวิท 103**                                160           271.18

  ไอคอนโด สุขุมวิท 105**                                506           721.83

  รวม                                                1,819         3,717.90
  -------------------------------------------------- ------------- ------------

¹ ทาวน์เฮ้าส์

² คอนโดมิเนียม

* โครงการบริษัทย่อย (บริษัทเอสเตท เพอร์เฟ็คท์ จำกัด)

** โครงการบริษัทย่อย (บริษัทไบรท์ ดีเวลลอปเมนท์ กรุงเทพ จำกัด)

*** โครงการบริษัทย่อย (บริษัทเรสซิเดนท์ นัมเบอร์ไนน์ จำกัด)